ai4bharat/Pralekha huggingface dataset:
ਰੱਖਿਆ ਮੰਤਰਾਲਾ
ਇੰਦਰਾ ਪੁਆਇੰਟ ਵਿਖੇ ਸਵਰਣਿਮ ਵਿਜੈ ਵਰਸ਼ ਜਸ਼ਨ
ਮੁੱਖ ਝਲਕੀਆਂ
1. ਅੰਡੇਮਾਨ ਅਤੇ ਨਿਕੋਬਾਰ ਕਮਾਂਡ ਦੇ ਕਰਮਚਾਰੀਆਂ ਨੇ 1971 ਦੀ ਜੰਗ ਵਿੱਚ ਭਾਰਤ ਦੀ ਜਿੱਤ ਦੇ 50 ਵੇਂ ਵਰ੍ਹੇ ਨੂੰ ਮਨਾਉਣ ਲਈ ਰਾਸ਼ਟਰੀ ਝੰਡਾ ਲਹਿਰਾਇਆ
2. ਇੰਦਰਾ ਪੁਆਇੰਟ ਦੇਸ਼ ਦਾ ਸਭ ਤੋਂ ਦੂਰ ਦੁਰਾਡਾ ਦੱਖਣੀ ਸਿਰਾ ਹੈ
3. ਵਿਜੈ ਮਸ਼ਾਲ ਨਿਕੋਬਾਰ ਟਾਪੂਆਂ ਦੇ ਸਮੂਹ ਦੀ ਯਾਤਰਾ ਤੇ ਸੀ
4. ਹੁਣ ਮੁੱਖ ਭੂਮੀ ਵੱਲ ਇਸਦੀ ਯਾਤਰਾ ਸ਼ੁਰੂ ਹੋਈ ਹੈ
ਸਵਰਣਿਮ ਵਿਜੈ ਵਰਸ਼ ਵਿਜੈ ਮਸ਼ਾਲ ਨੂੰ 22 ਅਗਸਤ, 2021 ਨੂੰ ਦੇਸ਼ ਦੇ ਦੱਖਣੀ ਸਿਰੇ ਤੇ ਇੰਦਰਾ ਪੁਆਇੰਟ 'ਤੇ ਲਿਜਾਇਆ ਗਿਆ ਸੀ, ਜੋ ਇਸਦੀ ਨਿਕੋਬਾਰ ਟਾਪੂਆਂ ਦੇ ਸਮੂਹ ਦੀ ਯਾਤਰਾ ਦੇ ਹਿੱਸੇ ਵਜੋਂ ਸੀ। ਅੰਡੇਮਾਨ ਅਤੇ ਨਿਕੋਬਾਰ ਕਮਾਂਡ ਦੇ ਹਥਿਆਰਬੰਦ ਬਲਾਂ ਦੇ ਜਵਾਨਾਂ ਨੇ ਰਾਸ਼ਟਰੀ ਝੰਡਾ ਲਹਿਰਾਇਆ ਅਤੇ ਮਹੱਤਵਪੂਰਣ ਮੌਕੇ ਨੂੰ ਮਨਾਉਣ ਲਈ ਸਥਾਨ ਤੋਂ ਮਿੱਟੀ ਇਕੱਤਰ ਕੀਤੀ।
ਵਿਜੈ ਮਸ਼ਾਲ ਨੇ ਹੁਣ ਮੁੱਖ ਭੂਮੀ ਵੱਲ ਆਪਣੀ ਅਗਲੀ ਯਾਤਰਾ ਤੋਂ ਪਹਿਲਾਂ ਇੱਕ ਢੁਕਵੀਂ ਵਿਦਾਈ ਲਈ ਪੋਰਟ ਬਲੇਅਰ ਵੱਲ ਵਾਪਸੀ ਆਪਣੀ ਯਾਤਰਾ ਸ਼ੁਰੂ ਕਰ ਦਿੱਤੀ ਹੈ।
ਉੱਤਰ ਤੋਂ ਦੱਖਣ ਤੱਕ ਦੀ ਵਿਜੈ ਮਸ਼ਾਲ ਦੀ ਯਾਤਰਾ, ਸਮੁੱਚੀ ਅੰਡੇਮਾਨ ਅਤੇ ਨਿਕੋਬਾਰ ਟਾਪੂਆਂ ਦੀ ਲੜੀ ਵਿੱਚ ਫੈਲੀ ਹੋਈ ਹੈ, ਜੋ ਸਵਰਣਿਮ ਵਿਜੈ ਵਰਸ਼ ਦੀ ਭਾਵਨਾ ਦੀ ਯਾਦ ਦਿਵਾਉਂਦੀ ਹੈ।
1971 ਦੀ ਜੰਗ ਵਿੱਚ ਭਾਰਤ ਦੀ ਇਤਿਹਾਸਕ ਜਿੱਤ ਦੇ 50 ਵੇਂ ਸਾਲ ਨੂੰ ਮਨਾਉਣ ਲਈ 2021 ਦੇ ਸਾਲ ਨੂੰ ਸਵਰਣਿਮ ਵਿਜੈ ਵਰਸ਼ ਵਜੋਂ ਮਨਾਇਆ ਜਾ ਰਿਹਾ ਹੈ।
----------------------------
ਏਬੀਬੀ/ਨੈਂਪੀ/ਡੀਕੇ/ਸੈਵੀ
(Visitor Counter : 108
ਉਪ ਰਾਸ਼ਟਰਪਤੀ ਸਕੱਤਰੇਤ
ਈਸਟਰ ਦੀ ਪੂਰਵ ਸੰਧਿਆ ‘ਤੇ ਉਪ ਰਾਸ਼ਟਰਪਤੀ ਦਾ ਸੰਦੇਸ਼
ਈਸਟਰ ਦੀ ਪੂਰਵ ਸੰਧਿਆ 'ਤੇ ਉਪ ਰਾਸ਼ਟਰਪਤੀ ਦੇ ਸੰਦੇਸ਼ ਦਾ ਸੰਦੇਸ਼ ਨਿਮਨਲਿਖਿਤ ਹੈ-
"ਭਗਵਾਨ ਈਸਾ ਮਸੀਹ ਦੇ ਪੁਨਰਜੀਵਨ ਦਿਵਸ ਦੇ ਪ੍ਰਤੀਕ, 'ਈਸਟਰ' ਦੇ ਪਾਵਨ ਅਵਸਰ 'ਤੇ ਮੈਂ ਆਪਣੇ ਸਾਰੇ ਦੇਸ਼ਵਾਸੀਆਂ ਨੂੰ ਹਾਰਦਿਕ ਵਧਾਈ ਅਤੇ ਸ਼ੁਭਕਾਮਨਾਵਾਂ ਦਿੰਦਾ ਹਾਂ।
ਮਾਨਵਤਾ ਦੇ ਮੁਕਤੀਦਾਤਾ ਦੇ ਰੂਪ ਵਿੱਚ ਪਰਮ ਪੂਜਨੀਕ ਈਸਾ ਮਸੀਹ ਨੇ ਪ੍ਰੇਮ, ਸ਼ਾਤੀ, ਦਇਆ ਅਤੇ ਖਿਮਾ ਦੇ ਮਾਧਿਅਮ ਨਾਲ ਮਾਨਵਤਾ ਦੀ ਮੁਕਤੀ ਦੇ ਪਥ ਉੱਤੇ ਚਾਨਣਾ ਪਾਇਆ।
ਆਓ, ਅਸੀਂ ਸਾਰੇ ਮਨੁੱਖਾ ਦੇ ਪ੍ਰਤੀ ਦਿਆਲੂ ਬਣਕੇ 'ਈਸਟਰ' ਦੇ ਪੁਰਬ ਨੂੰ ਮਨਾਈਏ। ਮੈਂ ਕਾਮਨਾ ਕਰਦਾ ਹਾਂ ਕਿ ਇਹ ਤਿਉਹਾਰ ਸਾਡੇ ਜੀਵਨ ਵਿੱਚ ਚੰਗੀ ਸਿਹਤ, ਸ਼ਾਤੀ ਅਤੇ ਸਦਭਾਵਨਾ ਲੈ ਕੇ ਆਏ।"
ਸੰਸਦੀ ਮਾਮਲੇ
ਸੰਸਦੀ ਮਾਮਲੇ ਮੰਤਰਾਲੇ ਵਿੱਚ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਦਾ ਆਈਕੌਨਿਕ ਵੀਕ ਸਮਾਰੋਹ- ‘ਵੀਡੀਓ-ਟਿਊਟੋਰੀਅਲ ਆਵ੍ ਯੁਥ ਪਾਰਲਿਆਮੇਂਟ’ ਪ੍ਰੋਗਰਾਮ
ਅੱਜ 30 ਮਈ, 2022 ਨੂੰ ਸਵੇਰੇ 10 ਵਜੇ ਸੰਸਦ ਟੀਵੀ ‘ਵੀਡੀਓ-ਟਿਊਟੋਰੀਅਲ ਆਵ੍ ਯੁਥ ਪਾਰਲਿਆਮੇਂਟ’ ਪਹਿਲੀ ਵਾਰ ਪ੍ਰਸਾਰਿਤ ਹੋਇਆ। ਵੱਡੀ ਸੰਖਿਆ ਵਿੱਚ ਲੋਕਾਂ ਨੇ ਵੀਡੀਓ-ਟਿਊਟੋਰੀਅਲ ਦੇਖੀ ਹੈ। ਟਿਊਟੋਰੀਅਲ ਸਾਡੇ ਲੋਕਤੰਤਰ ਦੀਆਂ ਜੜ੍ਹਾਂ ਨੂੰ ਮਜਬੂਤ ਕਰਨ ਅਤੇ ਸਾਡੇ ਵਿਦਿਆਰਥੀਆਂ ਸਮੁਦਾਏ ਲੋਕਤੰਤਰੀ ਸੁਭਾਅ ਦਾ ਪ੍ਰਸਾਰ ਕਰਨ ਅਤੇ ਉਨ੍ਹਾਂ ਨੇ ਸੰਸਦੀ ਪ੍ਰਕਿਰਿਆ ਅਤੇ ਕੰਮ ਕਾਜ ਨਾਲ ਜਾਣੂ ਕਰਨ ਦੇ ਉਦੇਸ਼ ਨਾਲ ਯੁਵਾ ਸੰਸਦ ਦੇ ਉੱਚ ਆਦਰਸ਼ਾਂ ਨੂੰ ਪ੍ਰਦਰਸ਼ਿਤ ਕਰਨ ਦਾ ਯਤਨ ਕਰਦਾ ਹੈ ਜਿਵੇਂ ਵਿਭਿੰਨ ਵਿਚਾਰਾਂ ਦੇ ਪ੍ਰਤੀ ਸਹਿਣਸ਼ੀਲਤਾ ਨੂੰ ਪ੍ਰੋਤਸਾਹਿਤ ਕਰਨਾ ਵਾਦ-ਵਿਵਾਦ ਅਤੇ ਚਰਚਾ ਕਰਕੇ ਸਮੱਸਿਆਵਾਂ ਦਾ ਸਮਾਧਾਨ ਕਰਨਾ ਆਦਿ। ਟਿਊਟੋਰੀਅਲ ਵਿੱਚ ਆਜ਼ਾਦੀ ਕੇ ਅੰਮ੍ਰਿਤ ਮਹੋਤਸਵ ਦਾ ਸੰਦੇਸ਼ ਵੀ ਦਿੱਤਾ ਗਿਆ ਹੈ।
ਟਿਊਟੋਰੀਅਲ ਦਾ ਮੁੜ ਪ੍ਰਸਾਰਣ ਸੰਸਦ ਟੀਵੀ ‘ਤੇ ਨਿਮਨਲਿਖਤ ਪ੍ਰੋਗਰਾਮ ਦਾ ਕੀਤਾ ਜਾਵੇਗਾ:-
ਪਹਿਲੀ ਬਾਰ ਮੁੜ ਪ੍ਰਸਾਰਣ -02.06.2022 ਨੂੰ ਦੁਪਹਿਰ 2.00 ਵਜੇ
ਦੂਜੀ ਬਾਰ ਮੁੜ ਪ੍ਰਸਾਰਣ -05.06.2022 ਨੂੰ ਸ਼ਾਮ 6.00 ਵਜੇ
ਵੀਡੀਓ-ਟਿਊਟੋਰੀਅਲ ਨੂੰ ਮੰਤਰਾਲੇ ਦੀ ਰਾਸ਼ਟਰੀ ਯੁਵਾ ਸੰਸਦ ਯੋਜਨਾ  ਦੇ ਯੂਟਿਊਬ ਚੈਨਲ ‘ਤੇ ਵੀ ਹੋਸਟ ਕੀਤਾ ਗਿਆ ਹੈ ਅਤੇ ਇਸ ਨੂੰ https://youtu.be/ut32HqVbHeg ‘ਤੇ ਦੇਖਿਆ ਜਾ ਸਕਦਾ ਹੈ।
ਜਲ ਸ਼ਕਤੀ ਮੰਤਰਾਲਾ
"ਸਵੱਛ ਭਾਰਤ ਮਿਸ਼ਨ"—ਪਿੰਡ ਤਹਿਤ ਭਲਕੇ ਵਿਸ਼ਵ ਸ਼ੌਚਾਲਿਆ ਦਿਵਸ ਮਨਾਇਆ ਜਾਵੇਗਾ ; ਕੇਂਦਰੀ ਜਲ ਸ਼ਕਤੀ ਮੰਤਰੀ ਅੱਵਲ ਜਿ਼ਲਿ੍ਆਂ ਤੇ ਸੂਬਿਆਂ ਨੂੰ "ਸਵੱਛਤਾ ਪੁਰਸਕਾਰ" ਪ੍ਰਦਾਨ ਕਰਨਗੇ
ਜਲ ਸ਼ਕਤੀ ਮੰਤਰਾਲੇ ਦਾ ਪੀਣ ਯੋਗ ਪਾਣੀ ਅਤੇ ਸਫਾਈ ਵਿਭਾਗ  19 ਨਵੰਬਰ 2020 ਨੂੰ "ਸਵੱਛ ਭਾਰਤ ਮਿਸ਼ਨ ਪਿੰਡ " ਤਹਿਤ "ਵਿਸ਼ਵ ਸ਼ੌਚਾਲਿਆ ਦਿਵਸ" , ਸੁਰੱਖਿਅਤ ਸਫਾਈ ਦੀ ਪਹੁੰਚ ਪ੍ਰਤੀ ਜਾਗਰੂਕਤਾ ਨੂੰ ਉਤਸ਼ਾਹਿਤ ਕਰਨ ਅਤੇ ਸੂਬਿਆਂ/ਜਿ਼ਲਿ੍ਆਂ ਵੱਲੋਂ ਸਵੱਛਤਾ ਪ੍ਰਤੀ ਮਹੱਤਵਪੂਰਨ ਯੋਗਦਾਨ ਦੇਣ ਲਈ ਸਨਮਾਨਿਤ ਕਰੇਗਾ ।
ਕੇਂਦਰੀ ਜਲ ਸ਼ਕਤੀ ਮੰਤਰੀ ਗਜੇਂਦਰ ਸਿੰਘ ਸ਼ੇਖਾਵਤ , ਕੇਂਦਰੀ ਰਾਜ ਮੰਤਰੀ ਸ਼੍ਰੀ ਰਤਨ ਲਾਲ ਕਟਾਰੀਆ ਨਾਲ ਮਿਲ ਕੇ ਭਲਕੇ 19 ਨਵੰਬਰ 2020 ਨੂੰ ਵਰਚੂਅਲ ਮਾਧਿਅਮ ਰਾਹੀਂ ਅੱਵਲ ਸੂਬਿਆਂ/ਜਿ਼ਲਿ੍ਆਂ ਨੂੰ "ਸਵੱਛਤਾ ਪੁਰਸਕਾਰ" ਪ੍ਰਦਾਨ ਕਰਨਗੇ । ਕੋਵਿਡ 19 ਦੀ ਸਥਿਤੀ ਦੇ ਮੱਦੇਨਜ਼ਰ ਇਸ ਸਾਲ ਇਨਾਮ ਵਰਚੂਅਲ ਮਾਧਿਅਮ ਰਾਹੀਂ ਜੇਤੂਆਂ ਨੂੰ ਆਨਲਾਈਨ ਪਲੇਟਫਾਰਮਾਂ ਰਾਹੀਂ ਦਿੱਤੇ ਜਾ ਰਹੇ ਹਨ ।
ਐੱਸ ਬੀ ਐੱਮ ਜੀ ਦੇ ਦੂਜੇ ਪੜਾਅ ਨੂੰ ਪਹਿਲੇ ਪੜਾਅ ਤਹਿਤ  ਵਿੱਚ ਹੋਏ ਫਾਇਦਿਆਂ ਨੂੰ ਟਿਕਾਊ ਬਣਾਉਣ ਲਈ ਓ ਡੀ ਐੱਫ ਟਿਕਾਊਪਣ ਅਤੇ ਸੋਲਿਡ ਤੇ ਲਿਕੂਇਡ ਵੇਸਟ ਮੈਨੇਜਮੈਂਟ ਦੇ ਫਾਇਦਿਆਂ ਨੂੰ ਬਰਕਰਾਰ ਰੱਖਣ ਲਈ ਸ਼ੁਰੂ ਕੀਤਾ ਗਿਆ ਸੀ । ਪਿਛਲੇ 1 ਸਾਲ ਦੌਰਾਨ ਦੇਸ਼ ਵਿੱਚ ਕਮਿਊਨਿਟੀ , ਸੈਨੇਟਰੀ ਕੰਪਲੈਕਸੇਸ ਦੇ ਨਿਰਮਾਣ ਅਤੇ ਸੁੰਦਰਤਾ ਤੇ ਧਿਆਨ ਕੇਂਦਰਿਤ ਕਰਦਿਆਂ ਕਈ ਮੁਹਿੰਮਾਂ ਸ਼ੁਰੂ ਕੀਤੀਆਂ ਗਈਆਂ ਸਨ , ਜਿਵੇਂ ਸਵੱਛ ਸੁੰਦਰ ਸਮੁਦਾਇਕ ਸ਼ੌਚਾਲਿਆ  ਅਤੇ ਸਮੁਦਾਇਕ ਸ਼ੌਚਾਲਿਆ ਅਭਿਆਨ  ।
ਏ ਪੀ ਐੱਸ / ਐੱਮ ਜੀ / ਏ ਐੱਸ
(Visitor Counter : 139
ਰੇਲ ਮੰਤਰਾਲਾ
ਭਾਰਤੀ ਰੇਲਵੇ ਨੇ ਗ਼ਰੀਬ ਕਲਿਆਣ ਰੋਜ਼ਗਾਰ ਅਭਿਯਾਨ ਦੇ ਦੌਰਾਨ 14,14,604 ਮਾਨਵ ਦਿਵਸ ਪੈਦਾ ਕੀਤੇ
ਗ਼ਰੀਬ ਕਲਿਆਣ ਰੋਜ਼ਗਾਰ ਅਭਿਯਾਨ ਦਾ ਐਲਾਨ 20.06.2020 ਨੂੰ 125 ਦਿਨਾਂ ਲਈ ਯਾਨੀ 22.10.2020 ਤੱਕ ਕੀਤਾ ਗਿਆ ਸੀ। ਭਾਰਤੀ ਰੇਲਵੇ ਨੇ 6 ਰਾਜਾਂ ਵਿੱਚ ਗ਼ਰੀਬ ਕਲਿਆਣ ਰੋਜ਼ਗਾਰ ਅਭਿਯਾਨ ਦੇ ਅਧੀਨ ਚੱਲ ਰਹੇ ਬੁਨਿਆਦੀ ਢਾਂਚੇ ਦੇ 143 ਪ੍ਰੋਜੈਕਟਾਂ ਜਿਵੇਂ ਰੇਲਵੇ ਲਾਈਨ ਦੀ ਡਬਲਿੰਗ ਕਰਨਾ, ਰੇਲਵੇ ਲਾਈਨ ਦਾ ਬਿਜਲੀਕਰਨ, ਨਵੀਂ ਰੇਲਵੇ ਲਾਈਨ ਦਾ ਨਿਰਮਾਣ, ਬ੍ਰਿਜ/ਰੋਡ ਓਵਰ ਬ੍ਰਿਜ ਦਾ ਨਿਰਮਾਣ, ਸਿਗਨਲਿੰਗ ਕੰਮਾਂ ਆਦਿ ਦੀ ਪਛਾਣ ਕੀਤੀ ਹੈ। ਵੇਰਵੇ ਹੇਠ ਲਿਖੇ ਅਨੁਸਾਰ ਹਨ:
|
|
ਲੜੀ ਨੰਬਰ
|
|
ਰਾਜ
|
|
ਬੁਨਿਆਦੀ ਢਾਂਚੇ ਦੇ ਪ੍ਰੋਜੈਕਟਾਂ ਦੀ ਗਿਣਤੀ
|
|
1
|
|
ਬਿਹਾਰ
|
|
36
|
|
2
|
|
ਝਾਰਖੰਡ
|
|
4
|
|
3
|
|
ਮੱਧ ਪ੍ਰਦੇਸ਼
|
|
28
|
|
4
|
|
ਓਡੀਸ਼ਾ
|
|
6
|
|
5
|
|
ਰਾਜਸਥਾਨ
|
|
16
|
|
6
|
|
ਉੱਤਰ ਪ੍ਰਦੇਸ਼
|
|
53
|
|
|
|
ਕੁੱਲ
|
|
143
ਉਪਰੋਕਤ ਰਾਜਾਂ ਵਿੱਚ ਗ਼ਰੀਬ ਕਲਿਆਣ ਰੋਜ਼ਗਾਰ ਅਭਿਯਾਨ ਦੇ ਦੌਰਾਨ ਭਾਰਤੀ ਰੇਲਵੇ ਨੇ 14,14,604 ਮਾਨਵ ਦਿਵਸ ਪੈਦਾ ਕੀਤੇ ਹਨ। ਵੇਰਵੇ ਹੇਠ ਲਿਖੇ ਅਨੁਸਾਰ ਹਨ:
|
|
ਲੜੀ ਨੰਬਰ
|
|
ਰਾਜ
|
|
ਪੈਦਾ ਕੀਤੇ ਮਾਨਵ ਦਿਵਸਾਂ ਦੀ ਗਿਣਤੀ
|
|
1
|
|
ਬਿਹਾਰ
|
|
3,95,527
|
|
2
|
|
ਝਾਰਖੰਡ
|
|
20,572
|
|
3
|
|
ਮੱਧ ਪ੍ਰਦੇਸ਼
|
|
2,05,415
|
|
4
|
|
ਓਡੀਸ਼ਾ
|
|
84,190
|
|
5
|
|
ਰਾਜਸਥਾਨ
|
|
1,96,521
|
|
6
|
|
ਉੱਤਰ ਪ੍ਰਦੇਸ਼
|
|
5,12,379
|
|
|
|
ਕੁੱਲ
|
|
14,14,604
ਇਹ ਜਾਣਕਾਰੀ ਰੇਲ, ਸੰਚਾਰ, ਇਲੈਕਟ੍ਰੌਨਿਕ ਅਤੇ ਸੂਚਨਾ ਤਕਨਾਲੋਜੀ ਮੰਤਰੀ ਸ਼੍ਰੀ ਅਸ਼ਵਿਨੀ ਵੈਸ਼ਨਵ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਪ੍ਰਸ਼ਨ ਦੇ ਲਿਖਤੀ ਜਵਾਬ ਵਿੱਚ ਦਿੱਤੀ।
ਮਾਈਕਰੋ , ਸਮਾਲ ਅਤੇ ਮੀਡੀਅਮ ਉੱਦਮ ਮੰਤਰਾਲਾ
ਕੋਵਿਡ ਮਹਾਮਾਰੀ ਦਰਮਿਆਨ ਕੇਵੀਆਈਸੀ ਪ੍ਰਫੁੱਲਤ ਹੋਇਆ; ਪੀਐਮਈਜੀਪੀ ਅਧੀਨ ਪਹਿਲਾਂ ਨਾਲੋਂ ਸਭ ਤੋਂ ਵੱਧ ਰੁਜ਼ਗਾਰ ਪੈਦਾ ਕੀਤਾ; ਐਮਐਸਐਮਈ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਪ੍ਰਦਰਸ਼ਨ ਦੀ ਸ਼ਲਾਘਾ ਕੀਤੀ
ਕੋਵਿਡ -19 ਮਹਾਮਾਰੀ ਦਰਮਿਆਨ ਆਰਥਿਕ ਨਿਘਾਰ ਤੋਂ ਪ੍ਰਭਾਵਿਤ ਇੱਕ ਸਾਲ ਵਿੱਚ, ਖਾਦੀ ਅਤੇ ਗ੍ਰਾਮ ਉਦਯੋਗ ਕਮਿਸ਼ਨ  ਨੇ ਪ੍ਰਧਾਨ ਮੰਤਰੀ ਰੁਜ਼ਗਾਰ ਸਿਰਜਣ ਪ੍ਰੋਗਰਾਮ  ਦੇ ਅਧੀਨ ਨੌਕਰੀਆਂ ਪੈਦਾ ਕਰਨ ਵਿੱਚ ਆਪਣੀ ਸਭ ਤੋਂ ਵਧੀਆ ਕਾਰਗੁਜ਼ਾਰੀ ਦਰਜ ਕੀਤੀ ਹੈ। 31 ਮਾਰਚ ਨੂੰ ਖ਼ਤਮ ਹੋਣ ਵਾਲੇ ਵਿੱਤੀ ਸਾਲ 2020-21 ਵਿੱਚ ਦੇਸ਼-ਵਿਆਪੀ ਤਾਲਾਬੰਦੀ ਕਾਰਨ ਬਹੁਤ ਜ਼ਿਆਦਾ ਪ੍ਰਭਾਵਿਤ ਹੋਇਆ ਸੀ, ਕੇਵੀਆਈਸੀ ਨੇ 2188.78 ਕਰੋੜ ਰੁਪਏ ਪੀਐੱਮਈਜੀਪੀ ਦੇ ਅਧੀਨ ਕੁੱਲ 5,95,320 ਨੌਕਰੀਆਂ ਪੈਦਾ ਕਰਨ ਲਈ ਤਕਸੀਮ ਕੀਤੇ, ਜੋ ਕਿ 2008 ਵਿੱਚ ਇਸ ਦੀ ਸ਼ੁਰੂਆਤ ਤੋਂ ਬਾਅਦ ਸਭ ਤੋਂ ਵੱਧ ਹੈ। 2020-21 ਵਿੱਚ, ਕੇਵੀਆਈਸੀ ਨੇ ਦੇਸ਼ ਭਰ ਵਿੱਚ 74,415 ਪ੍ਰਾਜੈਕਟ ਸਥਾਪਤ ਕੀਤੇ।
ਮਾਨਯੋਗ ਐਮਐਸਐਮਈ ਮੰਤਰੀ, ਸ਼੍ਰੀ ਨਿਤਿਨ ਗਡਕਰੀ ਨੇ ਕੇਵੀਆਈਸੀ ਦੀ ਇਸ ਪ੍ਰਾਪਤੀ ਦੀ ਸ਼ਲਾਘਾ ਕੀਤੀ ਅਤੇ ਕਿਹਾ ਕਿ ਸਥਾਨਕ ਨੌਕਰੀਆਂ ਪੈਦਾ ਕਰਨ ਨਾਲ ਲੱਖਾਂ ਲੋਕਾਂ ਨੂੰ ਰੋਜ਼ੀ-ਰੋਟੀ ਮਿਲੇਗੀ ਅਤੇ ਬਦਲੇ ਵਿੱਚ ਦੇਸ਼ ਦੀ ਆਰਥਿਕਤਾ ਨੂੰ ਹੁਲਾਰਾ ਮਿਲੇਗਾ।
ਸਾਲ 2020-21 ਵਿੱਚ, ਲਾਭ ਧਨ ਵੰਡ ਦੇ ਟੀਚੇ ਦੇ ਮੁਕਾਬਲੇ 2,120.81 ਕਰੋੜ, ਕੇਵੀਆਈਸੀ 2,188.78 ਕਰੋੜ ਰੁਪਏ ਕਮਾਏ ਅਤੇ ਟੀਚੇ ਦਾ 103.2% ਪ੍ਰਾਪਤ ਕੀਤਾ, ਜੋ 2019-20 ਵਿੱਚ ਵੰਡੇ ਗਏ ਲਾਭ ਧਨ ਨਾਲੋਂ ਲਗਭਗ 14% ਵਧੇਰੇ ਹੈ। ਨਵੇਂ ਪ੍ਰਾਜੈਕਟਾਂ ਅਤੇ ਰੁਜ਼ਗਾਰ ਪੈਦਾ ਕਰਨ ਦੀ ਸਥਾਪਨਾ ਵਿਚ, ਕੇਵੀਆਈਸੀ ਨੇ ਟੀਚੇ ਦਾ 106.2% ਪ੍ਰਾਪਤ ਕੀਤਾ।
ਕੇਵੀਆਈਸੀ ਦੇ ਚੇਅਰਮੈਨ ਸ਼੍ਰੀ ਵਿਨੈ ਕੁਮਾਰ ਸਕਸੈਨਾ ਨੇ ਇਸ ਪ੍ਰਾਪਤੀ ਦਾ ਸਿਹਰਾ ਮਾਨਯੋਗ ਪ੍ਰਧਾਨ ਮੰਤਰੀ ਦੇ ਸੱਦੇ "ਆਤਮਨਿਰਭਰ ਭਾਰਤ" ਅਤੇ "ਲੋਕਲ ਫਾਰ ਵੋਕਲ" ਅਤੇ ਐਮਐਸਐਮਈ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਦੇ ਨਿਰਦੇਸ਼ਨ ਅਤੇ ਸਹਾਇਤਾ ਨੂੰ ਦਿੱਤਾ।
ਸਥਾਨਕ ਨਿਰਮਾਣ ਵੱਲ ਸਰਕਾਰ ਦੇ ਜੋਰ ਨੇ ਬਹੁਤ ਸਾਰੇ ਨੌਜਵਾਨਾਂ, ਔਰਤਾਂ ਅਤੇ ਕਮਜ਼ੋਰ ਲੋਕਾਂ ਨੂੰ ਪੀਐਮਈਜੀਪੀ ਅਧੀਨ ਸਵੈ-ਰੁਜ਼ਗਾਰ ਦੀਆਂ ਗਤੀਵਿਧੀਆਂ ਕਰਨ ਲਈ ਪ੍ਰੇਰਿਤ ਕੀਤਾ ਹੈ।
ਕੇਵੀਆਈਸੀ ਦੁਆਰਾ ਅਰਜ਼ੀਆਂ ਨੂੰ ਸਮੇਂ ਸਿਰ ਮੁਕੰਮਲ ਕਰਨ ਦੇ ਸੰਬੰਧ ਵਿੱਚ ਦੋ ਵੱਡੇ ਫੈਸਲਿਆਂ ਨੇ ਵੀ ਇਸ ਕਾਰਨ ਦੀ ਸਹਾਇਤਾ ਕੀਤੀ। ਪਹਿਲਾ, ਰਾਜ ਦੇ ਡਾਇਰੈਕਟਰਾਂ ਦੁਆਰਾ ਬੈਂਕਾਂ ਨੂੰ ਅਰਜ਼ੀਆਂ ਦੀ ਪੜਤਾਲ ਕਰਨ ਅਤੇ ਅੱਗੇ ਭੇਜਣ ਲਈ ਸਮਾਂ-ਸੀਮਾ 90 ਤੋਂ ਘਟਾ ਕੇ 26 ਦਿਨ ਕਰ ਦਿੱਤਾ ਗਿਆ। ਦੂਜਾ, ਬੈਂਕਾਂ ਨਾਲ ਮਹੀਨਾਵਾਰ ਤਾਲਮੇਲ ਦੀਆਂ ਬੈਠਕਾਂ ਵੱਖ-ਵੱਖ ਪੱਧਰਾਂ 'ਤੇ ਸ਼ੁਰੂ ਕੀਤੀਆਂ ਗਈਆਂ, ਜਿਨ੍ਹਾਂ ਨੇ ਲਾਭਪਾਤਰੀਆਂ ਨੂੰ ਸਮੇਂ ਸਿਰ ਕਰਜ਼ੇ ਵੰਡਣ ਵਿਚ ਸਹਾਇਤਾ ਕੀਤੀ ਹੈ।
|
|
ਸਾਲ
|
|
ਸਥਾਪਤ ਕੀਤੇ ਪ੍ਰਾਜੈਕਟਾਂ ਦੀ ਗਿਣਤੀ
|
|
ਲਾਭਧਨ ਦੀ ਵੰਢ 
|
|
ਰੁਜ਼ਗਾਰ ਸਿਰਜੇ
|
|
2020-21
|
|
74,415
|
|
2188.78
|
|
5,95,320
|
|
2019-20
|
|
72,612
|
|
2149.75
|
|
5,80,896
|
|
2018-19
|
|
73,427
|
|
2070.00
|
|
5,87,416
ਗ੍ਰਹਿ ਮੰਤਰਾਲਾ
ਗ੍ਰਿਹ ਮਾਮਲੇ ਮੰਤਰਾਲੇ ਨੇ ਸੂਬਿਆਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨਾਲ ਆਫਤ ਪ੍ਰਬੰਧਨ ਵਿਭਾਗਾਂ ਦੇ ਸਕੱਤਰਾਂ ਅਤੇ ਰਾਹਤ ਕਮਿਸ਼ਨਰਾਂ ਨਾਲ ਕੁਦਰਤੀ ਆਫਤਾਂ, ਜੋ ਦੱਖਣ—ਪੱਛਮੀ ਮਾਨਸੂਨ 2021 ਦੌਰਾਨ ਆ ਸਕਦੀਆਂ ਹਨ, ਨਾਲ ਨਜਿੱਠਣ ਲਈ ਤਿਆਰੀਆਂ ਦੀ ਸਮੀਖਿਆ ਕਰਨ ਲਈ ਸਲਾਨਾ ਸੰਮੇਲਨ ਆਯੋਜਿਤ ਕੀਤਾ
ਗ੍ਰਿਹ ਮਾਮਲੇ ਮੰਤਰਾਲਾ  ਨੇ ਅੱਜ ਵੀਡੀਓ ਕਾਨਫਰੰਸ ਰਾਹੀਂ ਸੂਬਿਆਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ ਆਫ਼ਤ ਪ੍ਰਬੰਧਨ ਵਿਭਾਗਾਂ ਦੇ ਸਕੱਤਰਾਂ ਅਤੇ ਰਾਹਤ ਕਮਿਸ਼ਨਰਾਂ ਦਾ ਸਲਾਨਾ ਸੰਮੇਲਨ ਆਯੋਜਨ ਕੀਤਾ । ਇਸ ਸੰਮੇਲਨ ਦਾ ਮੂਲ ਮੁੱਦਾ ਕੁਦਰਤੀ ਆਫਤਾਂ ਜੋ ਦੱਖਣ ਪੱਛਮੀ ਮਾਨਸੂਨ 2021 ਦੌਰਾਨ ਆ ਸਕਦੀਆਂ ਹਨ , ਨਾਲ ਨਜਿੱਠਣ ਲਈ ਤਿਆਰੀਆਂ ਦੀ ਸਥਿਤੀ ਦੀ ਸਮੀਖਿਆ ਕਰਨਾ ਸੀ ।
ਸੰਮੇਲਨ ਦੀ ਪ੍ਰਧਾਨਗੀ ਕੇਂਦਰੀ ਗ੍ਰਿਹ ਸਕੱਤਰ ਨੇ ਕੀਤੀ । ਆਪਣੇ ਉਦਘਾਟਨੀ ਭਾਸ਼ਨ ਵਿੱਚ ਕੇਂਦਰੀ ਗ੍ਰਿਹ ਸਕੱਤਰ ਨੇ ਸਾਲ ਭਰ 24x7 ਤਿਆਰੀਆਂ ਯਕੀਨੀ ਬਣਾਉਣ ਲਈ ਹੁੰਗਾਰਾ ਅਤੇ ਸਮਰੱਥਾਵਾਂ ਪੈਦਾ ਕਰਨ ਦੀ ਲੋੜ ਤੇ ਜ਼ੋਰ ਦਿੱਤਾ । ਉਹਨਾਂ ਨੇ ਸਾਰੀਆਂ ਅਥਾਰਟੀਆਂ ਨੂੰ ਦੱਖਣ ਪੱਛਮ ਮਾਨਸੂਨ ਜਾਂ ਕਿਸੇ ਹੋਰ ਵੀ ਸੰਭਾਵੀ ਆਫਤ ਲਈ ਭਾਰੀ ਵਰਖਾ ਤੇ ਹੜ੍ਹਾਂ ਤੋਂ ਆਕਸੀਜਨ ਜਨਰੇਸ਼ਨ ਪਲਾਟਾਂ ਤੇ ਸਾਰੀਆਂ ਸਿਹਤ ਸਹੂਲਤਾਂ ਦੀ ਸੁਰੱਖਿਆ ਲਈ ਵਾਧੂ ਯਤਨ ਕਰਨ ਦੀ ਸਲਾਹ ਦਿੱਤੀ । ਕੇਂਦਰੀ ਗ੍ਰਿਹ ਸਕੱਤਰ ਨੇ ਕੇਂਦਰ ਅਤੇ ਸੂਬਾ ਸਰਕਾਰਾਂ ਦੇ ਸੰਬੰਧਤ ਅਧਿਕਾਰੀਆਂ ਨੂੰ ਕੋਵਿਡ 19 ਮਹਾਮਾਰੀ ਦੌਰਾਨ ਵਧੇਰੇ ਤਿਆਰ ਰਹਿਣ ਲਈ ਆਖਿਆ ਤਾਂ ਜੋ ਕੁਦਰਤੀ ਆਫਤਾਂ ਜਿਵੇਂ ਹੜ੍ਹ , ਤੂਫਾਨ , ਭੂਚਾਲ ਆਦਿ ਦੌਰਾਨ ਨੁਕਸਾਨ ਨੂੰ ਘੱਟੋ ਘੱਟ ਕੀਤਾ ਜਾ ਸਕੇ ।
ਕੇਂਦਰੀ ਗ੍ਰਿਹ ਸਕੱਤਰ ਨੇ ਨੈਸ਼ਨਲ ਰਿਮੋਟ ਸੈਂਸਿੰਗ ਸੈਂਟਰ  ਵੱਲੋਂ ਵਿਕਸਿਤ ਕੀਤੀ ਐਮਰਜੈਂਸੀ ਪ੍ਰਬੰਧਨ ਲਈ ਨੈਸ਼ਨਲ ਡਾਟਾਬੇਸ ਦਾ 4.0 ਵਰਜ਼ਨ ਜਾਰੀ ਵੀ ਕੀਤਾ, ਜੋ ਰੀਅਲ ਟਾਈਮ ਚੇਤਾਵਨੀਆਂ ਲਈ ਏਕੀਕ੍ਰਿਤ ਕਰਨ ਵਿੱਚ ਬਹੁਤ ਮਦਦਗਾਰ ਹੈ । ਇਹ ਦੇਸ਼ ਵਿੱਚ ਆਫਤ ਜੋਖਿਮ ਘਟਾਉਣ ਲਈ ਜਿ਼ਲ੍ਹਾ ਪੱਧਰ ਤੱਕ ਆਫਤ ਪ੍ਰਬੰਧਨ ਅਥਾਰਟੀਆਂ ਨੂੰ ਜਾਣਕਾਰੀ ਦੇਣ ਅਤੇ ਭਵਿੱਖਵਾਣੀ ਕਰਨ ਵਾਲੀਆਂ ਏਜੰਸੀਆਂ ਤੋਂ ਚੇਤਾਵਨੀ ਲੈ ਸਕਦਾ ਹੈ ।
ਆਈ ਐੱਮ ਡੀ ਨੇ ਭਵਿੱਖਵਾਣੀ , ਚੇਤਾਵਨੀ ਅਤੇ ਜਾਣਕਾਰੀ ਦੇਣ ਲਈ ਢੰਗ ਤਰੀਕੇ , ਹੁੰਗਾਰਾ ਅਤੇ ਤਿਆਰੀ ਉਪਾਵਾਂ ਅਤੇ ਆਪਣੀਆਂ ਭਵਿੱਖ ਦੀਆਂ ਯੋਜਨਾਵਾਂ ਜੋ ਆਫਤ ਪ੍ਰਬੰਧਨ ਦੇ ਖੇਤਰ ਵਿੱਚ ਸਮਰੱਥਾ ਵਧਾਉਣ ਲਈ ਹਨ, ਬਾਰੇ ਇੱਕ ਪ੍ਰੇਜ਼ੈਂਟੇਸ਼ਨ ਵੀ ਦਿੱਤੀ ।
ਸੂਬਿਆਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ , ਕੇਂਦਰੀ ਮੰਤਰਾਲਿਆਂ , ਕੇਂਦਰੀ ਹਥਿਆਰਬੰਦ ਪੁਲਿਸ ਸੈਨਾਵਾਂ , ਭਾਰਤੀ ਮੌਸਮ ਵਿਗਿਆਨ ਵਿਭਾਗ  , ਸੈਂਟਰਲ ਵਾਟਰ ਕਮਿਸ਼ਨ  , ਸਨੋਅ ਅਤੇ ਐਵਾਲੌਂਚ ਸਟਡੀ ਇਸਟੈਬਲਿਸ਼ਮੈਂਟ , ਐੱਨ ਆਰ ਐੱਸ ਸੀ ,  , ਜੀ ਐੱਸ ਆਈ ਅਤੇ ਹੋਰ ਵਿਗਿਆਨਕ ਸੰਸਥਾਵਾਂ ਦੇ ਪ੍ਰਤੀਨਿਧਾਂ ਦੇ ਨਾਲ ਨਾਲ ਹਥਿਆਰਬੰਦ ਫੌਜਾਂ ਅਤੇ ਕੌਮੀ ਆਫ਼ਤ ਰਿਸਪੌਂਸ ਬਲ ਨੇ ਇਸ ਸੰਮੇਲਨ ਵਿੱਚ ਹਿੱਸਾ ਲਿਆ । ਆਫਤ ਤਿਆਰੀਆਂ , ਜਲਦੀ ਚੇਤਾਵਨੀ ਪ੍ਰਣਾਲੀਆਂ , ਹੜ੍ਹ ਅਤੇ ਦਰਿਆ / ਰਿਜ਼ਰਵਾਇਰ ਪ੍ਰਬੰਧਨ , ਆਫਤ ਪ੍ਰਬੰਧਨ ਦੇ ਸੂਬਿਆਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ ਆਨ ਸਾਈਟ ਅਤੇ ਆਫ ਸਾਈਟ ਯੋਜਨਾਵਾਂ ਬਾਰੇ ਵਿਚਾਰ ਵਟਾਂਦਰਾ ਕੀਤਾ ਗਿਆ ।
ਵਣਜ ਤੇ ਉਦਯੋਗ ਮੰਤਰਾਲਾ
ਆਸਟ੍ਰੇਲੀਆ , ਭਾਰਤ , ਜਾਪਾਨ ਦੇ ਵਪਾਰ ਮੰਤਰੀਆਂ ਨੇ ਸਪਲਾਈ ਚੇਨ ਲਚਕੀਲੀ ਪਹਿਲਕਦਮੀ ਲਾਂਚ ਕਰਨ ਲਈ ਸਾਂਝਾ ਬਿਆਨ ਜਾਰੀ ਕੀਤਾ
ਭਾਰਤ , ਆਸਟ੍ਰੇਲੀਆ ਤੇ ਜਾਪਾਨ ਦੇ ਵਪਾਰ ਮੰਤਰੀਆਂ ਨੇ 27—04—2021 ਨੂੰ ਵਰਚੂਅਲੀ ਸਪਲਾਈ ਚੇਨ ਲਚਕੀਲੀ ਪਹਿਲਕਦਮੀ ਨੂੰ ਰਸਮੀ ਤੌਰ ਤੇ ਲਾਂਚ ਕੀਤਾ ਹੈ । ਤ੍ਰਿਕੋਣੀ ਮੰਤਰਾਲਾ ਮੀਟਿੰਗ ਵਿੱਚ ਅਪਣਾਏ ਜਾਣ ਵਾਲੇ ਸਾਂਝੇ ਬਿਆਨ ਦਾ ਪਾਠ ਹੇਠਾਂ ਦਿੱਤਾ ਗਿਆ ਹੈ :—
1. ਸ਼੍ਰੀ ਡੈਨ ਤੇਹਾਨ ਆਸਟ੍ਰੇਲੀਆ ਦੇ ਵਪਾਰ , ਸੈਰ ਸਪਾਟਾ ਤੇ ਨਿਵੇਸ਼ ਮੰਤਰੀ , ਸ਼੍ਰੀ ਪੀਯੂਸ਼ ਗੋਇਲ ਭਾਰਤ ਦੇ ਵਣਜ ਤੇ ਉਦਯੋਗ ਮੰਤਰੀ ਅਤੇ ਸ਼੍ਰੀ ਕਾਜੀਆਮਾ ਹੇਰੋਸ਼ੀ ਜਾਪਾਨ ਦੇ ਅਰਥਚਾਰਾ , ਵਪਾਰ ਅਤੇ ਉਦਯੋਗ ਮੰਤਰੀ ਨੇ 27 ਅਪ੍ਰੈਲ 2021 ਨੂੰ ਇੱਕ ਮੰਤਰਾਲਿਆਂ ਦੀ ਵੀਡੀਓ ਕਾਨਫਰੰਸ ਕੀਤੀ ਹੈ ।
2. ਮੰਤਰੀਆਂ ਨੇ ਇਸ ਗੱਲ ਨੂੰ ਮੰਨਿਆ ਹੈ ਕਿ ਕੋਵਿਡ 19 ਮਹਾਮਾਰੀ ਵਿੱਚ ਲੋਕਾਂ ਦੀਆਂ ਜਾਨਾਂ ਜਾਣ , ਰੋਜ਼ੀ ਰੋਟੀ ਅਤੇ ਅਰਥਚਾਰੇ ਉੱਪਰ ਬੇਮਿਸਾਲ ਅਸਰ ਹੋਇਆ ਹੈ ਅਤੇ ਮਹਾਮਾਰੀ ਨੇ ਵਿਸ਼ਵ ਤੇ ਖੇਤਰੀ ਪੱਧਰ ਤੇ ਸਪਲਾਈ ਚੇਨ ਦੇ ਕਮਜ਼ੋਰ ਬਿੰਦੂ ਸਾਹਮਣੇ ਲਿਆਂਦੇ ਹਨ । ਮੰਤਰੀਆਂ ਨੇ ਇਹ ਵੀ ਨੋਟ ਕੀਤਾ ਕਿ ਕੁਝ ਸਪਲਾਈ ਚੇਨਜ਼ ਕਈ ਤਰ੍ਹਾਂ ਦੇ ਪਹਿਲੂਆਂ ਕਰਕੇ ਕਮਜ਼ੋਰ ਹੋਏ ਹਨ ।
3. ਪਿਛਲੇ ਸਾਲ ਸਤੰਬਰ ਤੋਂ ਆਸਟ੍ਰੇਲੀਆ , ਭਾਰਤ ਤੇ ਜਾਪਾਨ ਵਿਚਾਲੇ ਉੱਚ ਪੱਧਰੀ ਵਿਚਾਰ ਵਟਾਂਦਰੇ ਦੇ ਅਧਾਰ ਤੇ ਮੰਤਰੀਆਂ ਨੇ ਸਪਲਾਈ ਚੇਨ ਦੀਆਂ ਰੁਕਾਵਟਾਂ ਤੋਂ ਬਚਣ ਲਈ ਜੋਖਿਮ ਪ੍ਰਬੰਧਨ ਅਤੇ ਨਿਰੰਤਰਤਾ ਦੀਆਂ ਯੋਜਨਾਵਾਂ ਦੇ ਮਹੱਤਵ ਨੂੰ ਨੋਟ ਕੀਤਾ ਅਤੇ ਲਚਕੀਲੀ ਸਪਲਾਈ ਚੇਨ ਨੂੰ ਮਜ਼ਬੂਤ ਕਰਨ ਦੀ ਆਪਣੀ ਵਚਨਬੱਧਤਾ ਦੀ ਪੁਸ਼ਟੀ ਕੀਤੀ ਹੈ । ਸੰਭਾਵਿਤ ਨੀਤੀਗਤ ਉਪਾਵਾਂ ਵਿੱਚ ਜੋ ਕੁਝ ਸ਼ਾਮਲ ਹੋ ਸਕਦਾ ਹੈ , ਉਹ ਹੈ 1. ਡਿਜੀਟਲ ਤਕਨਾਲੋਜੀ ਦੀ ਵਧੀਆ ਵਰਤੋਂ ਦੀ ਸਹਾਇਤਾ ਅਤੇ 2. ਵਪਾਰ ਅਤੇ ਨਿਵੇਸ਼ ਵਿਭਿੰਨਤਾ ਦਾ ਸਮਰਥਨ ਕਰਨਾ ।
4. ਮੰਤਰੀਆਂ ਨੇ ਸਪਲਾਈ ਚੇਨ ਲਚਕੀਲੀ ਪਹਿਲਕਦਮੀ ਲਾਂਚ ਕੀਤੀ ਹੈ । ਮੰਤਰੀਆਂ ਨੇ ਅਧਿਕਾਰੀਆਂ ਨੂੰ ਐੱਸ ਸੀ ਆਰ ਆਈ ਦੇ ਸ਼ੁਰੂਆਤੀ ਪ੍ਰਾਜੈਕਟਾਂ ਵਜੋਂ ਹੇਠ ਲਿਖੇ ਕਦਮਾਂ ਨੂੰ ਲਾਗੂ ਕਰਨ ਲਈ ਦਿਸ਼ਾ ਨਿਰਦੇਸ਼ ਦਿੱਤੇ ਹਨ : 1. ਸਪਲਾਈ ਚੇਨ ਲਚਕੀਲੇਪਣ ਬਾਰੇ ਵਧੀਆ ਅਭਿਆਸਾਂ ਨੂੰ ਸਾਂਝੇ ਕਰਨਾ । 2. ਨਿਵੇਸ਼ ਉਤਸ਼ਾਹਿਤ ਈਵੇਂਟਸ ਆਯੋਜਿਤ ਕਰਨੀਆਂ ਅਤੇ ਭਾਗੀਦਾਰਾਂ ਨੂੰ ਮੌਕੇ ਮੁਹੱਈਆ ਕਰਨ ਲਈ ਖਰੀਦਦਾਰ ਵਿਕਰੇਤਾ ਮੈਚਿੰਗ ਈਵੈਂਟਸ ਕਰਨੀਆਂ ਤਾਂ ਜੋ ਉਹਨਾਂ ਦੇ ਸਪਲਾਈ ਚੇਨਜ਼ ਦੀ ਵਿਭਿੰਨਤਾ ਦੀ ਸੰਭਾਵਨਾ ਦਾ ਪਤਾ ਲਗਾਇਆ ਜਾ ਸਕੇ ।
5. ਮੰਤਰੀਆਂ ਨੇ ਘੱਟੋ ਘੱਟ ਸਾਲ ਵਿੱਚ ਇੱਕ ਵਾਰ ਐੱਸ ਸੀ ਆਰ ਆਈ ਨੂੰ ਲਾਗੂ ਕਰਨ ਲਈ ਸਿਹਤ ਦੇ ਨਾਲ ਨਾਲ ਪਹਿਲਕਦਮੀ ਦਾ ਵਿਕਾਸ ਕਿਵੇਂ ਕਰਨਾ ਹੈ , ਬਾਰੇ ਸਲਾਹ ਮਸ਼ਵਰਾ ਕਰਨ ਲਈ ਇੱਕ ਵਾਰ ਮੀਟਿੰਗ ਕਰਨ ਦਾ ਫੈਸਲਾ ਕੀਤਾ ਹੈ । ਮੰਤਰੀਆਂ ਨੇ ਪਹਿਲਕਦਮੀ ਲਈ ਵਿਦਵਾਨਾਂ ਅਤੇ ਕਾਰੋਬਾਰ ਦੇ ਮਹੱਤਵਪੂਰਨ ਯੋਗਦਾਨ ਨੂੰ ਵੀ ਨੋਟ ਕੀਤਾ ਹੈ । ਮੰਤਰੀਆਂ ਨੇ ਆਪਣੇ ਅਧਿਕਾਰੀਆਂ ਨੂੰ ਪਹਿਲਕਦਮੀ ਨੂੰ ਅੱਗੇ ਲਿਜਾਣ ਲਈ ਜਿੰਨੀ ਜਲਦੀ ਮਿਲਣ ਦੀ ਲੋੜ ਹੋਵੇ ਮਿਲਣ ਦੇ ਨਿਰਦੇਸ਼ ਦਿੱਤੇ ਹਨ । ਐੱਸ ਸੀ ਆਰ ਆਈ ਖੇਤਰ ਵਿੱਚ ਮਜ਼ਬੂਤ , ਟਿਕਾਉਣਯੋਗ , ਸੰਤੂਲਿਤ ਤੇ ਸਮੁੱਚੇ ਵਿਕਾਸ ਦੇ ਮੱਦੇਨਜ਼ਰ ਸਪਲਾਈ ਚੇਨ ਲਚਕੀਲੇਪਣ ਦੇ ਗੋਲੇ ਨੂੰ ਵਧਾਉਣ ਦਾ ਟੀਚਾ ਰੱਖਦੀ ਹੈ । ਮੰਤਰੀ ਇਸ ਗੱਲ ਤੇ ਵੀ ਸਹਿਮਤ ਸਨ ਕਿ ਜੇ ਲੋੜ ਪਵੇ ਤਾਂ ਆਪਸੀ ਸਹਿਮਤੀ ਦੇ ਅਧਾਰ ਤੇ ਐੱਸ ਸੀ ਆਰ ਆਈ ਦਾ ਵਿਸਥਾਰ ਆਉਂਦੇ ਸਮੇਂ ਵਿੱਚ ਕੀਤਾ ਜਾ ਸਕਦਾ ਹੈ ।
ਪਹਿਲਕਦਮੀ ਨੂੰ ਤੇਜ਼ੀ ਨਾਲ ਅੱਗੇ ਲਿਜਾਣ ਲਈ ਮੰਤਰੀਆਂ ਨੇ 4 ਮਹੀਨਿਆਂ ਬਾਅਦ ਇੱਕ ਵਾਰ ਤ੍ਰਿਕੋਣੀ ਮੰਤਰਾਲਾ ਮੀਟਿੰਗ ਆਯੋਜਿਤ ਕਰਨ ਬਾਰੇ ਵੀ ਵਿਚਾਰ ਵਟਾਂਦਰਾ ਕੀਤਾ ।
ਖੇਤੀਬਾੜੀ ਮੰਤਰਾਲਾ
ਕੇਂਦਰੀ ਖੇਤੀਬਾੜੀ ਮੰਤਰੀ ਸ਼੍ਰੀ ਨਰੇਂਦਰ ਸਿੰਘ ਤੋਮਰ ਵੱਲੋਂ ਰਾਸ਼ਟਰੀ ਕਿਸਾਨ ਭਲਾਈ ਪ੍ਰੋਗਰਾਮ ਅਮਲ ਕਮੇਟੀ ਦਫ਼ਤਰ ਦਾ ਉਦਘਾਟਨ
ਕੇਂਦਰ ਸਰਕਾਰ ਕਿਸਾਨਾਂ ਨੂੰ ਆਤਮਨਿਰਭਰ ਬਣਾਉਣ ਦੀ ਦਿਸ਼ਾ ਵਿੱਚ ਨਵੀਂ ਤਕਨੀਕੀ ਦੇ ਨਾਲ ਕਾਰਜ ਕਰ ਰਹੀ ਹੈ: ਸ਼੍ਰੀ ਤੋਮਰ
ਕੇਂਦਰੀ ਖੇਤੀਬਾੜੀ ਅਤੇ ਕਿਸਾਨ ਭਲਾਈ ਮੰਤਰੀ ਸ਼੍ਰੀ ਨਰੇਂਦਰ ਸਿੰਘ ਤੋਮਰ ਨੇ ਰਾਸ਼ਟਰੀ ਕਿਸਾਨ ਭਲਾਈ ਪ੍ਰੋਗਰਾਮ ਅਮਲ ਕਮੇਟੀ ਦੇ ਦਫ਼ਤਰ ਦਾ ਉਦਘਾਟਨ ਕੀਤਾ। ਇਸ ਮੌਕੇ ’ਤੇ ਸ਼੍ਰੀ ਤੋਮਰ ਨੇ ਕਿਹਾ ਕਿ ਰਾਸ਼ਟਰੀ ਕਿਸਾਨ ਭਲਾਈ ਪ੍ਰੋਗਰਾਮ ਅਮਲ ਕਮੇਟੀ ਪੀ.ਐਮ. - ਕਿਸਾਨ ਯੋਜਨਾ, ਕਿਸਾਨ ਮਾਣ ਭੱਤਾ ਯੋਜਨਾ, ਖੇਤੀਬਾੜੀ ਬੁਨਿਆਦੀ ਫੰਡ ਅਤੇ ਖੇਤੀਬਾੜੀ ਅਤੇ ਕਿਸਾਨ ਭਲਾਈ ਵਿਭਾਗ ਦੀਆਂ ਹੋਰ ਯੋਜਨਾਵਾਂ ਲਾਗੂ ਕਰਨ ਲਈ ਪ੍ਰੋਜੈਕਟ ਨਿਗਰਾਨੀ ਇਕਾਈ ਦੇ ਰੂਪ ਵਿੱਚ ਕਾਰਜ ਕਰੇਗੀ।
ਕੇਂਦਰੀ ਮੰਤਰੀ ਸ਼੍ਰੀ ਤੋਮਰ ਨੇ ਕਿਹਾ ਕਿ ਕੇਂਦਰ ਸਰਕਾਰ ਨੇ ਕਿਸਾਨਾਂ ਨੂੰ ਆਤਮਨਿਰਭਰ ਬਣਾਉਣ ਅਤੇ ਖੇਤੀਬਾੜੀ ਕਾਰਜ ਸੰਬੰਧੀ ਪ੍ਰਤੱਖ ਖ਼ਰਚ ਲਈ ਕਮਾਈ ਸਹਾਇਤਾ ਉਪਲੱਬਧ ਕਰਾਉਣ ਲਈ ਪ੍ਰਧਾਨ ਮੰਤਰੀ ਕਿਸਾਨ ਸਨਮਾਨ ਨਿਧੀ  ਯੋਜਨਾ ਲਾਗੂ ਕੀਤੀ ਹੈ। ਇਸ ਯੋਜਨਾ ਦੇ ਤਹਿਤ ਹੁਣ ਤੱਕ 11 ਕਰੋੜ ਤੋਂ ਜ਼ਿਆਦਾ ਕਿਸਾਨ ਪ੍ਰੀਵਾਰਾਂ ਦੇ ਖਾਤਿਆਂ ਵਿੱਚ 1.37 ਲੱਖ ਕਰੋੜ ਰੁਪਏ ਦੀ ਰਾਸ਼ੀ ਤਬਦੀਲ ਕੀਤੀ ਜਾ ਚੁੱਕੀ ਹਨ । ਸ਼੍ਰੀ ਤੋਮਰ ਨੇ ਕਿਹਾ ਕਿ ਕੇਂਦਰ ਸਰਕਾਰ ਦੇਸ਼ ਦੀਆਂ ਐਕਸਪਰਟਸ, ਆਈ.ਟੀ. ਕੰਪਨੀਆਂ ਨਾਲ ਮਿਲ ਕੇ ਕਿਸਾਨਾਂ ਨੂੰ ਆਤਮਨਿਰਭਰ ਬਣਾਉਣ ਦੀ ਦਿਸ਼ਾ ਵਿੱਚ ਨਵੀਂ ਤਕਨੀਕੀ ਦੇ ਨਾਲ ਕਾਰਜ ਕਰ ਰਹੀ ਹੈ। ਯੂ.ਆਈ.ਡੀ.ਏ.ਆਈ. ਦੇ ਨਾਲ ਆਧਾਰ ਏਕੀਕਰਣ, ਮੋਬਾਇਲ ਐਪ ਦਾ ਸ਼ੁਭਾਰੰਭ ਅਤੇ ਸੀ.ਐਸ.ਸੀ., ਕੇ.ਸੀ.ਸੀ. ਦੇ ਨਾਲ ਏਕੀਕਰਣ ਅਤੇ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾ ਵਲੋਂ ਬਣਾਏ ਗਏ ਭੂਮੀ ਰਿਕਾਰਡ ਡਾਟਾਬੇਸ ਦੇ ਨਾਲ ਏਕੀਕਰਣ ਦੇ ਮਾਧਿਅਮ ਰਾਹੀ ਵੱਖ-ਵੱਖ ਤਕਨੀਕੀ ਸਮਾਧਾਨ ਵਿਕਸਿਤ ਕੀਤੇ ਜਾ ਰਹੇ ਹਨ।
ਪ੍ਰੋਗਰਾਮ ਵਿੱਚ ਖੇਤੀਬਾੜੀ ਅਤੇ ਕਿਸਾਨ ਭਲਾਈ ਮੰਤਰਾਲਾ ਦੇ ਦੋਂਵੇ ਰਾਜ ਮੰਤਰੀ ਸ਼੍ਰੀ ਕੈਲਾਸ਼ ਚੌਧਰੀ ਅਤੇ ਸੁਸ਼੍ਰੀ ਸ਼ੋਭਾ ਕਰੰਦਲਾਜੇ , ਸਕੱਤਰ ਸ਼੍ਰੀ ਸੰਜੈ ਅੱਗਰਵਾਲ, ਪੀ.ਐਮ - ਕਿਸਾਨ ਸਕੀਮ ਦੇ ਸੀ.ਈ.ਓ. ਸ਼੍ਰੀ ਵਿਵੇਕ ਅਗਰਵਾਲ ਅਤੇ ਹੋਰ ਅਧਿਕਾਰੀ ਅਤੇ ਕਰਮਚਾਰੀ ਅਤੇ ਵੱਖ-ਵੱਖ ਏਜੰਸੀਆਂ ਦੇ ਅਹੁਦੇਦਾਰ ਮੌਜੂਦ ਸਨ ।
ਖਾਣ ਮੰਤਰਾਲਾ
ਕੇਂਦਰੀ ਮੰਤਰੀ ਰਾਓਸਾਹਿਬ ਪਾਟਿਲ ਦਾਨਵੇ ਨੇ ਮਾਈਨਿੰਗ ਇੰਦਾਬਾ ਇੰਟਰਨੈਸ਼ਨਲ ਕਨਕਲੇਵ ਵਿੱਚ ਭਾਰਤੀ ਵਫ਼ਦ ਦੀ ਅਗਵਾਈ ਕੀਤੀ
ਮਾਈਨਿੰਗ ਇੰਦਾਬਾ ਦੁਨੀਆ ਦੇ ਸਭ ਤੋਂ ਪ੍ਰਸਿੱਧ ਖਣਨ ਸੰਮੇਲਨਾਂ ਵਿੱਚੋਂ ਇੱਕ ਹੈ, ਜੋ ਕਿ ਹਰ ਸਾਲ ਕੇਪ ਟਾਊਨ, ਦੱਖਣੀ ਅਫ਼ਰੀਕਾ ਵਿਖੇ ਆਯੋਜਿਤ ਕੀਤਾ ਜਾਂਦਾ ਹੈ। ਇਸ ਸਾਲ ਭਾਰਤ ਸਰਕਾਰ ਦੇ ਵਫ਼ਦ ਨੇ ਖਣਨ, ਕੋਲਾ ਅਤੇ ਰੇਲ ਰਾਜ ਮੰਤਰੀ ਸ਼੍ਰੀ ਰਾਓਸਾਹਿਬ ਪਾਟਿਲ ਦਾਨਵੇ ਦੀ ਅਗਵਾਈ ਵਿੱਚ ਇਸ ਸੰਮੇਲਨ ਵਿੱਚ ਹਿੱਸਾ ਲਿਆ। ਮੱਧ ਪ੍ਰਦੇਸ਼ ਸਰਕਾਰ ਦੇ ਖਣਨ ਅਤੇ ਕਿਰਤ ਮੰਤਰੀ ਸ਼੍ਰੀ ਬ੍ਰਿਜੇਂਦਰ ਪ੍ਰਤਾਪ ਸਿੰਘ ਨੇ ਵੀ ਕਾਨਫਰੰਸ ਵਿੱਚ ਹਿੱਸਾ ਲਿਆ। ਇਸ ਵਫ਼ਦ ਵਿੱਚ ਖਾਣਾਂ, ਕੋਲਾ, ਸਟੀਲ ਤੇ ਵਿਦੇਸ਼ ਮੰਤਰਾਲਿਆਂ ਅਤੇ ਸੰਗਠਨਾਂ/ਪੀਐੱਸਯੂ ਜਿਵੇਂ ਕਿ ਜੀਐੱਸਆਈ, ਏਐੱਮਡੀ, ਐੱਚਸੀਐੱਲ, ਨਾਲਕੋ, ਐੱਨਐੱਮਡੀਸੀ, ਸੀਆਈਐੱਲ, ਸੇਲ, ਐੱਮਓਆਈਐੱਲ, ਐੱਮਈਸੀਐੱਲ, ਐੱਨਟੀਪੀਸੀ, ਓਐੱਮਸੀ ਦੇ ਅਧਿਕਾਰੀ ਸ਼ਾਮਲ ਸਨ।
ਭਾਰਤੀ ਖਣਨ ਅਤੇ ਖਣਿਜ ਖੇਤਰ ਦੀ ਤਾਕਤ ਨੂੰ ਦਰਸਾਉਂਦਿਆਂ ਹੋਇਆਂ ਕਾਨਫਰੰਸ ਸਥਾਨ 'ਤੇ ਇੱਕ ਆਕਰਸ਼ਕ ਭਾਰਤੀ ਪੈਵੇਲੀਅਨ ਲਗਾਇਆ ਗਿਆ ਸੀ। "ਭਾਰਤ ਵਿੱਚ ਨਿਵੇਸ਼ ਦੇ ਮੌਕੇ" ਥੀਮ ਦੇ ਨਾਲ, ਪਵੇਲੀਅਨ ਦਾ ਉਦਘਾਟਨ 6 ਫਰਵਰੀ, 2023 ਨੂੰ ਖਾਣਾਂ, ਕੋਲਾ ਅਤੇ ਰੇਲ ਰਾਜ ਮੰਤਰੀ ਅਤੇ ਖਣਨ ਅਤੇ ਮੱਧ ਪ੍ਰਦੇਸ਼ ਸਰਕਾਰ ਦੇ ਕਿਰਤ ਮੰਤਰੀ ਵਲੋਂ ਕੀਤਾ ਗਿਆ ਸੀ। ਅੰਤਰਰਾਸ਼ਟਰੀ ਡੈਲੀਗੇਟਾਂ ਵਲੋਂ ਡਿਜ਼ਾਈਨ ਅਤੇ ਇਸਦੀ ਸਮੱਗਰੀ ਦੀ ਬਹੁਤ ਸ਼ਲਾਘਾ ਕੀਤੀ ਗਈ। ਇਸ ਮੌਕੇ 'ਤੇ, ਸਰਕਾਰ ਵਲੋਂ ਕੀਤੀਆਂ ਪਹਿਲਕਦਮੀਆਂ ਅਤੇ ਸੁਧਾਰਾਂ ਨੂੰ ਦਰਸਾਉਂਦਾ ਖਣਨ ਮੰਤਰਾਲੇ ਦਾ ਕਿਤਾਬਚਾ ਅਤੇ ਵੱਖ-ਵੱਖ ਰਾਜ ਸਰਕਾਰਾਂ ਦੇ ਆਉਣ ਵਾਲੇ ਕਾਰਜਸ਼ੀਲ ਖਣਿਜ ਬਲਾਕਾਂ ਬਾਰੇ ਕਿਤਾਬਚਾ ਵੀ ਵੰਡਿਆ ਗਿਆ।
ਇਸ ਕਾਨਫਰੰਸ ਮੌਕੇ 'ਤੇ ਸਾਊਦੀ ਅਰਬ, ਨਾਈਜੀਰੀਆ, ਕਾਂਗੋ ਅਤੇ ਜ਼ਾਂਬੀਆ ਨਾਲ ਮੰਤਰੀ ਪੱਧਰੀ ਦੁਵੱਲੀ ਮੀਟਿੰਗਾਂ ਹੋਈਆਂ। ਵੱਖ-ਵੱਖ ਦੇਸ਼ਾਂ ਅਤੇ ਸੰਗਠਨਾਂ ਦੇ ਭਾਰਤੀ ਡੈਲੀਗੇਟਾਂ ਅਤੇ ਹੋਰਨਾਂ ਡੈਲੀਗੇਟਾਂ ਵਿਚਕਾਰ ਕਈ ਵਾਰਤਾਵਾਂ ਹੋਈਆਂ ਹਨ। ਦੱਖਣੀ ਅਫ਼ਰੀਕਾ ਵਿੱਚ ਭਾਰਤ ਦੇ ਹਾਈ ਕਮਿਸ਼ਨਰ ਅਤੇ ਕੇਪ ਟਾਊਨ ਵਿੱਚ ਭਾਰਤ ਦੇ ਕੌਂਸਲੇਟ ਜਨਰਲ ਨੇ ਪ੍ਰੋਗਰਾਮ ਵਿੱਚ ਹਿੱਸਾ ਲਿਆ ਹੈ ਅਤੇ ਕੇਪ ਟਾਊਨ ਵਿੱਚ ਭਾਰਤ ਸਰਕਾਰ ਦੀ ਸਫਲ ਸ਼ਮੂਲੀਅਤ ਲਈ ਸਮਰਥਨ ਦਿੱਤਾ ਹੈ। ਮੰਤਰੀ ਸ਼੍ਰੀ ਦਾਨਵੇ ਨੇ 8 ਫਰਵਰੀ ਨੂੰ ਖਣਨ ਅਤੇ ਖਣਿਜ ਖੇਤਰ ਵਿੱਚ ਸਰਕਾਰ ਦੀਆਂ ਪਹਿਲਕਦਮੀਆਂ ਨੂੰ ਉਜਾਗਰ ਕਰਦੇ ਹੋਏ ਅੰਤਰਰਾਸ਼ਟਰੀ ਦਰਸ਼ਕਾਂ ਨੂੰ ਸੰਬੋਧਨ ਕੀਤਾ ਅਤੇ ਉਨ੍ਹਾਂ ਨੂੰ ਭਾਰਤ ਵਿੱਚ ਨਿਵੇਸ਼ ਕਰਨ ਦੀ ਅਪੀਲ ਕੀਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਗੰਧਡਾ ਗੁੜੀ  ਦਾ ਟ੍ਰੇਲਰ ਜਾਰੀ ਹੋਣ ‘ਤੇ ਸ਼ੁਭਕਾਮਨਾਵਾਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮਰਹੂਮ ਕੰਨੜ ਅਭਿਨੇਤਾ ਪੁਨੀਤ ਰਾਜਕੁਮਾਰ ਦੇ ਮਨਪਸੰਦ ਪ੍ਰੋਜੈਕਟ, ਗੰਧਡਾ ਗੁੜੀ  ਦਾ ਟ੍ਰੇਲਰ ਰਿਲੀਜ਼ ਹੋਣ 'ਤੇ ਸ਼ੁਭਕਾਮਨਾਵਾਂ ਦਿੱਤੀਆਂ ਹਨ। ਇਹ ਫਿਲਮ ਕਰਨਾਟਕ ਦੀ ਪ੍ਰਾਕ੍ਰਿਤਿਕ ਸੁੰਦਰਤਾ ਅਤੇ ਵਾਤਾਵਰਣ ਸੰਭਾਲ਼ ਨੂੰ ਇੱਕ ਸ਼ਰਧਾਂਜਲੀ ਹੈ। ਪ੍ਰਧਾਨ ਮੰਤਰੀ ਨੇ ਟਿੱਪਣੀ ਕੀਤੀ ਕਿ ਮਰਹੂਮ ਪੁਨੀਤ ਰਾਜਕੁਮਾਰ ਦੁਨੀਆ ਭਰ ਦੇ ਕਰੋੜਾਂ ਲੋਕਾਂ ਦੇ ਦਿਲਾਂ ਵਿੱਚ ਮੌਜੂਦ ਹਨ।
ਮਰਹੂਮ ਕੰਨੜ ਅਭਿਨੇਤਾ ਪੁਨੀਤ ਰਾਜਕੁਮਾਰ ਦੀ ਪਤਨੀ ਅਸ਼ਵਿਨੀ ਪੁਨੀਤ ਰਾਜਕੁਮਾਰ ਦੇ ਇੱਕ ਟਵੀਟ ਦਾ ਹਵਾਲਾ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਅੱਪੂ ਦੁਨੀਆ ਭਰ ਦੇ ਕਰੋੜਾਂ ਲੋਕਾਂ ਦੇ ਦਿਲਾਂ ਵਿੱਚ ਵਸਦੇ ਹਨ। ਉਹ ਪ੍ਰਤਿਭਾਵਾਨ, ਊਰਜਾ ਨਾਲ ਭਰਪੂਰ ਅਤੇ ਅਦੁੱਤੀ ਪ੍ਰਤਿਭਾ ਦੇ ਧਨੀ ਸਨ। ਗੰਧਡਾ ਗੁੜੀ ਕਰਨਾਟਕ ਦੀ ਪ੍ਰਾਕ੍ਰਿਤਿਕ ਸੁੰਦਰਤਾ ਅਤੇ ਵਾਤਾਵਰਣ ਸੰਭਾਲ਼ ਦੇ ਪ੍ਰਤੀ ਮਾਂ ਪ੍ਰਕ੍ਰਿਤੀ ਨੂੰ ਇੱਕ ਸ਼ਰਧਾਂਜਲੀ ਹੈ। ਇਸ ਪ੍ਰਯਾਸ ਲਈ ਮੇਰੀਆਂ ਸ਼ੁਭਕਾਮਨਾਵਾਂ।"
https://twitter.com/narendramodi/status/1578982813579489281
https://twitter.com/narendramodi/status/1579013188703907840
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਸਵਰਣ ਜਯੰਤੀ ਫੈਲੋ ਥੈਲੇਸੀਮੀਆ, ਡਚੇਨ ਮਸਕੂਲਰ ਡਾਇਸਟ੍ਰੋਫੀ, ਹੀਮੋਫਿਲਿਆ ਦਾ ਨਵਾਂ ਜਿਨੈਟਿਕ ਇਲਾਜ ਪ੍ਰਦਾਨ ਕਰ ਸਕਦਾ ਹੈ
ਡਚੇਨ ਮਸਕੂਲਰ ਡਾਇਸਟ੍ਰੋਫੀ, ਮਾਸਪੇਸ਼ੀਆਂ ਦੀ ਕਮਜ਼ੋਰੀ ਦੀ ਇੱਕ ਗੰਭੀਰ ਕਿਸਮ ਹੈ ਜੋ ਆਮ ਤੌਰ 'ਤੇ ਛੋਟੀ ਉਮਰ ਤੋਂ ਸ਼ੁਰੂ ਹੁੰਦੀ ਹੈ ਅਤੇ ਜਲਦੀ ਹੀ ਹੋਰ ਗੰਭੀਰ ਰੂਪ ਲੈ ਲੈਂਦੀ ਹੈ, ਦਾ ਜੈਨੇਟਿਕ ਰੈਗੂਲੇਸ਼ਨ ਦੁਆਰਾ ਜਲਦੀ ਹੀ ਇਲਾਜ ਇੱਕ ਨਵੀਂ ਰਣਨੀਤੀ ਦੁਆਰਾ ਸੰਭਵ ਹੋ ਸਕਦਾ ਹੈ। ਡਚੇਨ ਮਸਕੂਲਰ ਡਾਇਸਟ੍ਰੋਫੀ ਦੇ ਇਲਾਜ ਬਾਰੇ ਹਾਲੇ ਤੱਕ ਕੋਈ ਜਾਣਿਆ-ਪਹਿਚਾਣਿਆ ਇਲਾਜ ਮੌਜੂਦ ਨਹੀਂ ਹੈ। ਆਮ ਤੌਰ ‘ਤੇ ਜੀਵਨ ਦੀ ਗੁਣਵੱਤਾ ਨੂੰ ਬਿਹਤਰ ਬਣਾਉਣ ਲਈ ਲੱਛਣਾਂ ਨੂੰ ਨਿਯੰਤਰਿਤ ਕਰਨਾ ਹੀ ਇਲਾਜ ਕਰਨ ਦਾ ਇੱਕੋ- ਇੱਕ ਤਰੀਕਾ ਹੈ।
ਇੰਡੀਅਨ ਇੰਸਟੀਟਿਊਟ ਆਵ੍ ਸਾਇੰਸ , ਬੰਗਲੁਰੂ ਦੇ ਸਹਾਇਕ ਪ੍ਰੋਫੈਸਰ ਸੰਦੀਪ ਈਸ਼ਵਰੱਪਾ, ਜੋ ਇਸ ਸਾਲ ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ , ਭਾਰਤ ਸਰਕਾਰ ਦੀ ਸਵਰਣ ਜਯੰਤੀ ਫੈਲੋਸ਼ਿਪ ਪ੍ਰਾਪਤ ਕਰਨ ਵਾਲੇ 21 ਵਿਗਿਆਨੀਆਂ ਵਿਚੋਂ ਇੱਕ ਹਨ, ਦਾ ਬਿਮਾਰੀ ਪੈਦਾ ਕਰਨ ਵਾਲੇ ਪ੍ਰੀਮੈਚਿਉਰ ਸਟਾਪ ਕੋਡਨ ਜਾਂ ਜਿਨੈਟਿਕ ਪ੍ਰੋਸੈੱਸ ਨੂੰ ਦਬਾਉਣ ਦਾ ਪ੍ਰਸਤਾਵ ਹੈ ਜੋ ਇਨ੍ਹਾਂ ਬਿਮਾਰੀਆਂ ਦੀ ਸ਼ੁਰੂਆਤ ਕਰਦਾ ਹੈ। ਉਸ ਵਲੋਂ ਮਨੁੱਖਾਂ, ਖਮੀਰ, ਜੀਵਾਣੂਆਂ ਅਤੇ ਡ੍ਰੋਸੋਫਿਲਾ ਵਿੱਚ ਪਾਏ ਗਏ ਜੀਨ ਰੈਗੂਲੇਟਰੀ ਸਿਧਾਂਤ ਦੁਆਰਾ, ਟਰਾਂਸਲੇਸ਼ਨਲ ਰੀਡ ਦੁਆਰਾ ਦਮਨ ਨੂੰ ਲਿਆਉਣ ਦੀ ਕੋਸ਼ਿਸ਼ ਕੀਤੀ ਜਾ ਰਹੀ ਹੈ ਜੋ ਜੀਨੈਟਿਕ ਕੋਡ ਦੇ ਭਿੰਨਤਾ ਦੇ ਨਾਲ ਹੁੰਦਾ ਹੈ।
ਪ੍ਰੋਫੈਸਰ ਸੰਦੀਪ ਦਾ ਸਮੂਹ ਗ਼ੈਰ-ਸਮਝਦਾਰੀ ਵਾਲੇ ਪਰਿਵਰਤਨ  ਕਾਰਨ ਹੋਣ ਵਾਲੀਆਂ ਜੀਨੈਟਿਕ ਬਿਮਾਰੀਆਂ ਵਿੱਚ ਟਰਾਂਸਲੇਸ਼ਨਲ ਰੀਡ ਨੂੰ ਪ੍ਰੇਰਿਤ ਕਰਨ ਲਈ ਰਣਨੀਤੀਆਂ ਤਿਆਰ ਕਰ ਰਿਹਾ ਹੈ - ਡੀਐੱਨਏ ਵਿੱਚ ਤਬਦੀਲੀ ਜਿਸ ਕਾਰਨ ਪ੍ਰੋਟੀਨ ਅਨੁਮਾਨ ਤੋਂ ਪਹਿਲਾਂ ਟਰਾਂਸਲੇਸ਼ਨ ਨੂੰ ਰੋਕ ਦਿੰਦਾ ਹੈ ਜਾਂ ਖਤਮ ਕਰਦਾ ਹੈ। ਉਹ ਥੈਲੇਸੀਮੀਆ ਦੇ ਮਾਮਲੇ ਵਿੱਚ ਇਸ ਨੂੰ ਇਨ-ਵਿਟ੍ਰੋ ਹਾਸਲ ਕਰਨ ਵਿੱਚ ਸਫਲ ਹੋਏ ਸਨ ਅਤੇ ਬਿਮਾਰੀ ਦੇ ਹੋਰ ਮਾਡਲਾਂ 'ਤੇ ਕੰਮ ਕਰ ਰਹੇ ਹਨ।
ਇਹ ਖੋਜ ਕਾਰਜ ਹਾਲ ਹੀ ਵਿੱਚ ਵਿਗਿਆਨਕ ਜਰਨਲ ‘ਬਾਇਓਕੈਮਿਸਟਰੀ’ ਵਿੱਚ ਪ੍ਰਕਾਸ਼ਿਤ ਹੋਇਆ ਹੈ। ਸਵਰਨਜਯੰਤੀ ਫੈਲੋਸ਼ਿਪ ਦੇ ਨਾਲ, ਉਹ ਇਸ ਨੂੰ ਡਚੇਨ ਮਸਕੂਲਰ ਡਾਇਸਟ੍ਰੋਫੀ ਤੱਕ ਵਧਾਉਣਗੇ। ਜੇ ਸਫਲ ਹੋ ਜਾਂਦਾ ਹੈ, ਤਾਂ ਇਹ ਪ੍ਰੋਜੈਕਟ ਥੈਲੇਸੀਮੀਆ, ਡਚੇਨ ਮਸਕੂਲਰ ਡਾਇਸਟ੍ਰੋਫੀ, ਹੀਮੋਫਿਲਿਆ ਜਿਹੇ ਜੈਨੇਟਿਕ ਰੋਗਾਂ ਦੇ ਇਲਾਜ ਲਈ ਨੋਵੇਲ ਉਪਚਾਰਾਂ ਦੀ ਅਗਵਾਈ ਕਰ ਸਕਦਾ ਹੈ।
ਜੀਨੋਮ ਵਿੱਚ ਮੌਜੂਦ ਕਿਸੇ ਵੀ ਪ੍ਰੋਟੀਨ ਦੇ ਬਣਨ ਦੀ ਜੈਨੇਟਿਕ ਜਾਣਕਾਰੀ ਦੇ ਮਾਮਲੇ ਵਿੱਚ ਪਹਿਲਾਂ ਐੱਮਆਰਐੱਨਏ ਵਿੱਚ ਪ੍ਰਤੀਲਿਪੀ ਕੀਤਾ ਜਾਂਦਾ ਹੈ, ਜਿਸ ਨੂੰ ਬਾਅਦ ਵਿੱਚ ਪ੍ਰੋਟੀਨ ਵਿੱਚ ਟਰਾਂਸਲੇਟ ਕੀਤਾ ਜਾਂਦਾ ਹੈ। ਪ੍ਰੋਟੀਨ ਸਿੰਥੇਸਿਸ ਜਾਂ ਟਰਾਂਸਲੇਸ਼ਨ ਮੈਕਰੋਮੋਲਿਕੁਲਰ ਮਸ਼ੀਨਰੀ ਦੁਆਰਾ ਚਲਾਇਆ ਜਾਂਦਾ ਹੈ ਜਿਸ ਨੂੰ ਰਿਬੋਸੋਮਜ਼ ਕਹਿੰਦੇ ਹਨ। ਰਿਬੋਸੋਮ ਇਸ ਪ੍ਰਕਿਰਿਆ ਨੂੰ ਐੱਮਆਰਐੱਨਏ 'ਤੇ ਕਿਸੇ ਖਾਸ ਜਗ੍ਹਾ ‘ਤੇ ਅਰੰਭ ਕਰਦੇ ਹਨ ਜਿਸ ਨੂੰ 'ਸਟਾਰਟ ਕੋਡਨ' ਕਹਿੰਦੇ ਹਨ ਅਤੇ ਇਕ ਸਟਾਪ ਸਿਗਨਲ 'ਤੇ ਬੰਦ ਕਰਦੇ ਹਨ ਜਿਸ ਨੂੰ ‘ਸਟਾਪ ਕੋਡਨ’ ਕਹਿੰਦੇ ਹਨ। ਨਾਨਸੈਂਸ ਮਿਊਟੇਸ਼ਨਾਂ ਵਾਲੀਆਂ ਬਿਮਾਰੀਆਂ ਦੇ ਮਾਮਲੇ ਵਿੱਚ, ਅਜਿਹੇ ਪਰਿਵਰਤਨ ਐੱਮਆਰਐੱਨਏ ਵਿੱਚ ਪ੍ਰੀਮੈਚਿਉਰ ਸਟਾਪ ਸਿਗਨਲ ਦੇ ਨਤੀਜੇ ਵਜੋਂ ਹੁੰਦੇ ਹਨ ਜਿਸ ਦੇ ਸਿੱਟੇ ਵਜੋਂ ਅਕਸਰ ਗ਼ੈਰ-ਕਾਰਜਸ਼ੀਲ ਕੱਟੇ ਹੋਏ ਪ੍ਰੋਟੀਨ ਬਣਦੇ ਹਨ।
ਆਈਆਈਐੱਸਸੀ ਵਿਖੇ ਪ੍ਰੋ. ਸੰਦੀਪ ਈਸਵਰੱਪਾ ਦੀ ਪ੍ਰਯੋਗਸ਼ਾਲਾ ਨੇ ਦਿਖਾਇਆ ਹੈ ਕਿ ਕੁੱਝ ਐੱਮਆਰਐੱਨਏ ਵਿੱਚ, ਕੁੱਝ ਸ਼ਰਤਾਂ ਅਧੀਨ ਟਰਾਂਸਲੇਟਿੰਗ ਰਿਬੋਸੋਮ ਸਟਾਪ ਸਿਗਨਲ ਨੂੰ ਸਮਝ ਨਹੀਂ ਸਕਦੇ ਅਤੇ ਉਦੋਂ ਤਕ ਜਾਰੀ ਰਹਿੰਦੇ ਹਨ ਜਦੋਂ ਤਕ ਉਨ੍ਹਾਂ ਨੂੰ ਇੱਕ ਹੋਰ ਸਟਾਪ ਸਿਗਨਲ ਨਹੀਂ ਮਿਲਦਾ। ਇਸ ਟਰਾਂਸਲੇਸ਼ਨਲ ਰੀਡ ਥਰੂ ਪ੍ਰੋਸੈੱਸ ਵਿੱਚ, ਇੱਕ ਵਿਸਤਾਰ ਨਾਲ ਲੰਬੇ ਪ੍ਰੋਟੀਨ ਦਾ ਸੰਸਲੇਸ਼ਣ ਹੁੰਦਾ ਹੈ। ਇਹ ਵਿਸਤਾਰ ਪ੍ਰੋਟੀਨ ਦੀ ਵਿਸ਼ੇਸ਼ਤਾ ਨੂੰ ਬਦਲ ਸਕਦਾ ਹੈ। ਉਨ੍ਹਾਂ ਦੇ ਸਮੂਹ ਦੁਆਰਾ ਕੀਤੇ ਗਏ ਪ੍ਰਯੋਗਾਂ ਤੋਂ ਪਤਾ ਲਗਾ ਹੈ ਕਿ ਅਜਿਹੇ ਲੰਬੇ ਪ੍ਰੋਟੀਨਾਂ ਦਾ ਵੱਖਰਾ ਸਥਾਨਕੀਕਰਨ, ਸਥਿਰਤਾ ਅਤੇ ਕਾਰਜ ਹੋ ਸਕਦੇ ਹਨ।
ਪ੍ਰੋ. ਸੰਦੀਪ ਨੇ ਕਿਹਾ, "ਸਾਡੇ ਤਜਰਬੇ ਤੋਂ ਜੋ ਗਿਆਨ ਅਸੀਂ ਪ੍ਰਾਪਤ ਕਰ ਚੁੱਕੇ ਹਾਂ, ਉਸ ਨੇ ਡਚੇਨ ਮਸਕੂਲਰ ਡਾਇਸਟ੍ਰੋਫੀ, ਹੀਮੋਫਿਲਿਆ ਅਤੇ ਇਸ ਤਰਾਂ ਦੇ ਨਾਨਸੈਂਸ ਪਰਿਵਰਤਨਾਂ ਦੇ ਕਾਰਨ ਹੁੰਦੀਆਂ ਜਿਨੈਟਿਕ ਬਿਮਾਰੀਆਂ ਦੇ ਇਲਾਜ ਲਈ ਅਚਾਨਕ ਇੱਕ ਰਾਹ ਖੋਲ੍ਹ ਦਿੱਤਾ ਹੈ।"
[ਪਬਲੀਕੇਸ਼ਨ ਲਿੰਕ: ਡੀਓਆਈ: 10.1021 / acs.biochem.9b00761
ਵਧੇਰੇ ਜਾਣਕਾਰੀ ਲਈ ਪ੍ਰੋ. ਸੰਦੀਪ ਈਸਵਰੱਪਾ ਨਾਲ ਸੰਪਰਕ ਕਰੋ .]
ਮੰਤਰੀ ਮੰਡਲ
ਮੰਤਰੀ ਮੰਡਲ ਨੇ ਦੇਸ਼ ਵਿੱਚ ਅਤਿਅੰਤ ਮਹੱਤਵਪੂਰਨ ਸ਼ੁਰੂਆਤੀ ਸਮੱਗਰੀ/ ਡਰੱਗ ਇੰਟਰਮੀਡੀਏਟਸ ਅਤੇ ਐਕਟਿਵ ਫਾਰਮਾਸਿਊਟੀਕਲ ਤੱਤਾਂ ਦੇ ਘਰੇਲੂ ਉਤਪਾਦਨ ਨੂੰ ਹੁਲਾਰਾ ਦੇਣ ਦੀ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਨਿਮਨਲਿਖਤ ਯੋਜਨਾਵਾਂ ਦੀ ਪ੍ਰਵਾਨਗੀ ਦੇ ਦਿੱਤੀ ਹੈ:
i. ਅਗਲੇ 5 ਸਾਲਾਂ ਦੌਰਾਨ 3,000 ਕਰੋੜ ਦੀ ਲਾਗਤ ਨਾਲ 3 ਬਲਕ ਡਰੱਗ ਪਾਰਕਾਂ ਵਿੱਚ ਸਾਂਝੇ ਬੁਨਿਆਦੀ ਢਾਂਚਿਆਂ ਨੂੰ ਵਿੱਤੀ ਸਹਾਇਤਾ ਪ੍ਰਦਾਨ ਕਰਨ ਲਈ ਬਲਕ ਡਰੱਗ ਪਾਰਕਾਂ ਨੂੰ
ਹੁਲਾਰਾ ਦੇਣ ਦੀ ਯੋਜਨਾ।
ii. ਅਗਲੇ 8 ਸਾਲਾਂ ਦੌਰਾਨ 6,940 ਕਰੋੜ ਰੁਪਏ ਦੀ ਲਾਗਤ ਨਾਲ ਦੇਸ਼ ਵਿੱਚ ਅਤਿ
ਮਹੱਤਵਪੂਰਨ ਕੇਐੱਸਐੱਮ/ਡਰੱਗ ਇੰਟਰਮੀਡੀਏਟਸ ਅਤੇ ਏਪੀਆਈ ਦੇ ਘਰੇਲੂ ਉਤਪਾਦਨ ਨੂੰ ਹੁਲਾਰਾ ਦੇਣ ਲਈ ਉਤਪਾਦਨ ਅਧਾਰਿਤ ਛੋਟ  ਯੋਜਨਾ ਨੂੰ ਪ੍ਰੋਤਸਾਹਨ।
ਵਿਵਰਣ:
ੳ. ਬਲਕ ਡਰੱਗ ਪਾਰਕਾਂ ਨੂੰ ਹੁਲਾਰਾ
1. ਰਾਜਾਂ ਦੇ ਸਹਿਯੋਗ ਨਾਲ ਭਾਰਤ ਵਿੱਚ 3 ਬਲਕ ਡਰੱਗ ਪਾਰਕਾਂ ਨੂੰ ਵਿਕਸਿਤ ਕਰਨ ਦਾ ਫੈਸਲਾ।
2. ਹਰੇਕ ਬਲਕ ਡਰੱਗ ਪਾਰਕ ਲਈ ਭਾਰਤ ਸਰਕਾਰ ਰਾਜਾਂ ਨੂੰ ਅਧਿਕਤਮ 1,000 ਕਰੋੜ ਰੁਪਏ ਦੀ ਵਿੱਤੀ ਸਹਾਇਤਾ ਪ੍ਰਦਾਨ ਕਰੇਗੀ।
3. ਪਾਰਕਾਂ ਵਿੱਚ ਘੋਲਕ ਰਿਕਵਰੀ ਪਲਾਂਟ, ਡਿਸਟੀਲੇਸ਼ਨ ਪਲਾਂਟ, ਬਿਜਲੀ ਅਤੇ ਭਾਫ਼ ਇਕਾਈਆਂ, ਸਾਂਝੇ ਉਤਸਰਜਨ ਟ੍ਰੀਟਮੈਂਟ ਪਲਾਂਟ ਜਿਹੀਆਂ ਕਾਮਨ ਸੁਵਿਧਾਵਾਂ ਹੋਣਗੀਆਂ।
4.ਇਸ ਯੋਜਨਾ ਲਈ ਅਗਲੇ 5 ਸਾਲਾਂ ਦੌਰਾਨ 3,000 ਕਰੋੜ ਰੁਪਏ ਦੀ ਪ੍ਰਵਾਨਗੀ ਦਿੱਤੀ।
ਉਤਪਾਦਨ ਅਧਾਰਿਤ ਪ੍ਰੋਤਸਾਹਨ ਯੋਜਨਾ
1. ਚੁਣੇ ਹੋਏ 53 ਅਤਿ ਮਹੱਤਵਪੂਰਨ ਬਲਕ ਡਰੱਗ ਦੇ ਯੋਗ ਨਿਰਮਾਤਾਵਾਂ ਨੂੰ ਅਗਲੇ 6 ਸਾਲਾਂ
ਦੌਰਾਨ ਸਹਾਇਤਾ ਦਿੱਤੀ ਜਾਵੇਗੀ ਜੋ ਉਤਪਾਦਨ ਵਾਧੇ ’ਤੇ ਅਧਾਰਿਤ ਹੋਵੇਗੀ ਅਤੇ ਇਸ ਲਈ 2019-20 ਨੂੰ ਅਧਾਰ ਵਰ੍ਹਾ ਮੰਨਿਆ ਜਾਵੇਗਾ।
2. 53 ਚੁਣੇ ਹੋਏ ਬਲਕ ਡਰੱਗਸ ਵਿੱਚੋਂ 26 ਖਮੀਰ ਅਧਾਰਿਤ ਬਲਕ ਡਰੱਗਸ ਹਨ ਅਤੇ 27 ਰਸਾਇਣ ਸੰਸਲੇਸ਼ਣ ’ਤੇ ਅਧਾਰਿਤ ਬਲਕ ਡਰੱਗ ਹਨ।
3. ਖਮੀਰ ਅਧਾਰਿਤ ਬਲਕ ਡਰੱਗਸ ਲਈ ਛੋਟ ਦੀ ਦਰ 20%  ਅਤੇ ਰਸਾਇਣ ਸੰਸ਼ਲੇਸ਼ਣ ‘ਤੇ ਅਧਾਰਿਤ ਬਲਕ ਡਰੱਗ ਦੇ ਲਈ 10% ਹੋਵੇਗੀ।
4. ਅਗਲੇ 8 ਸਾਲਾਂ ਲਈ 6,940 ਕਰੋੜ ਰੁਪਏ ਦੀ ਪ੍ਰਵਾਨਗੀ ਦਿੱਤੀ ਗਈ ਹੈ।
ਪ੍ਰਭਾਵ:
ਬਲਕ ਡਰੱਗ ਪਾਰਕਾਂ ਨੂੰ ਪ੍ਰੋਤਸਾਹਨ:
ਬਲਕ ਡਰੱਗ ਪਾਰਕਾਂ ਨੂੰ ਹੁਲਾਰਾ ਇਸ ਯੋਜਨਾ ਨਾਲ ਦੇਸ਼ ਵਿੱਚ ਬਲਕ ਡਰੱਗ ਦੀ ਉਤਪਾਦਨ ਲਾਗਤ ਅਤੇ ਬਲਕ ਡਰੱਗ ਲਈ ਹੋਰ ਦੇਸ਼ਾਂ ‘ਤੇ ਨਿਰਭਰਤਾ ਵਿੱਚ ਕਮੀ ਆਵੇਗੀ।
ਉਤਪਾਦਨ ਅਧਾਰਿਤ ਪ੍ਰੋਤਸਾਹਨ ਯੋਜਨਾ :
1. ਯੋਜਨਾ ਦਾ ਉਦੇਸ਼ ਅਤਿ ਮਹੱਤਵਪੂਰਨ ਕੇਐੱਸਐੱਮ/ ਡਰੱਗ ਇੰਟਰਮੀਡੀਏਟਸ ਅਤੇ ਏਜੀਆਈ ਵਿੱਚ ਬੜੇ ਨਿਵੇਸ਼ ਨੂੰ ਆਕਰਸ਼ਿਤ ਕਰਨ ਜ਼ਰੀਏ ਘਰੇਲੂ ਨਿਰਮਾਣ /ਉਤਪਾਦਨ ਨੂੰ ਪ੍ਰੋਤਸਾਹਨ ਦੇਣਾ ਹੈ। ਇਸ ਨਾਲ ਕੇਐੱਸਐੱਮ/ਡਰੱਗ ਇੰਟਰਮੀਡੀਏਟਸ ਅਤੇ ਏਪੀਆਈ ਉਤਪਾਦਨ ਵਿੱਚ ਹੋਰ ਦੇਸ਼ਾਂ ’ਤੇ ਭਾਰਤ ਦੀ ਨਿਰਭਰਤਾ ਵਿੱਚ ਕਮੀ ਆਵੇਗੀ।
2. ਇਸ ਨਾਲ ਅਗਲੇ 8 ਸਾਲਾਂ ਦੌਰਾਨ 46,400 ਕਰੋੜ ਰੁਪਏ ਕੀਮਤ ਦੇ ਵਿਕਰੀ ਵਾਧੇ ਅਤੇ ਐਡੀਸ਼ਨਲ ਰੋਜ਼ਗਾਰ ਸਿਰਜਣਾ ਦੀ ਉਮੀਦ ਹੈ।
ਲਾਗੂਕਰਨ:
ਬਲਕ ਡਰੱਗ ਪਾਰਕਾਂ ਨੂੰ ਪ੍ਰੋਤਸਾਹਨ
ਸਟੇਟ ਇੰਪਲੀਮੈਂਟੇਸ਼ਨ ਏਜੰਸੀਆਂ  ਇਸ ਯੋਜਨਾ ਨੂੰ ਲਾਗੂ ਕਰਨਗੀਆਂ ਜਿਸਦਾ ਗਠਨ ਸਬੰਧਿਤ ਰਾਜ ਸਰਕਾਰਾਂ ਕਰਨਗੀਆਂ । 3 ਮੈਗਾ ਬਲਕ ਡਰੱਗ ਪਾਰਕਾਂ ਦੀ ਸਥਾਪਨਾ ਦਾ ਟੀਚਾ ਨਿਰਧਾਰਿਤ ਕੀਤਾ ਗਿਆ ਹੈ।
ਉਤਪਾਦਨ ਅਧਾਰਿਤ ਪ੍ਰੋਤਸਾਹਨ ਯੋਜਨਾ
ਉਤਪਾਦਨ ਅਧਾਰਿਤ ਪ੍ਰੋਤਸਾਹਨ ਯੋਜਨਾ ਨੂੰ ਪ੍ਰਾਜੈਕਟ ਪ੍ਰਬੰਧਨ ਏਜੰਸੀ  ਜ਼ਰੀਏ ਲਾਗੂ ਕੀਤਾ ਜਾਵੇਗਾ। ਫਾਰਮਾਸਿਊਟੀਕਲ ਵਿਭਾਗ ਇਸ ਏਜੰਸੀ ਨੂੰ ਨਾਮਜ਼ਦ ਕਰੇਗਾ। ਇਹ ਯੋਜਨਾ ਸਿਰਫ਼ 53 ਚੁਣੇ ਹੋਏ ਅਤਿ ਮਹੱਤਵਪੂਰਨ ਬਲਕ ਡਰੱਗ  ਦੇ ਨਿਰਮਾਣ/ਉਤਪਾਦਨ ’ਤੇ ਹੀ ਲਾਗੂ ਹੋਵੇਗੀ।
ਲਾਭ:
1.ਬਲਕ ਡਰੱਗ ਪਾਰਕਾਂ ਦੀ ਇਸ ਯੋਜਨਾ ਤਹਿਤ ਪ੍ਰਾਪਤ ਵਿੱਤੀ ਸਹਾਇਤਾ ਨਾਲ ਸਾਂਝੀਆਂ ਬੁਨਿਆਦੀ ਸੁਵਿਧਾਵਾਂ ਦਾ ਨਿਰਮਾਣ ਕੀਤਾ ਜਾਵੇਗਾ।
2. ਇਸ ਨਾਲ ਦੇਸ਼ ਵਿੱਚ ਉਤਪਾਦਨ ਲਾਗਤ ਵਿੱਚ ਕਮੀ ਆਵੇਗੀ ਅਤੇ ਬਲਕ ਡਰੱਗ ਲਈ ਹੋਰ ਦੇਸ਼ਾਂ ’ਤੇ ਨਿਰਭਰਤਾ ਵੀ ਘੱਟ ਹੋਵੇਗੀ।
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਨੇ ਰਾਜ ਭਵਨ, ਮੁੰਬਈ ਵਿੱਚ ਨਵੇਂ ਦਰਬਾਰ ਹਾਲ ਦਾ ਉਦਘਾਟਨ ਕੀਤਾ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਅੱਜ  ਰਾਜ ਭਵਨ, ਮੁੰਬਈ ਵਿੱਚ ਨਵੇਂ ਦਰਬਾਰ ਹਾਲ ਦਾ ਉਦਘਾਟਨ ਕੀਤਾ।
ਇਕੱਠ ਨੂੰ ਸੰਬੋਧਨ ਕਰਦੇ ਹੋਏ, ਰਾਸ਼ਟਰਪਤੀ ਨੇ ਨਵੇਂ ਦਰਬਾਰ ਹਾਲ ਦੇ ਉਦਘਾਟਨ ’ਤੇ ਮਹਾਰਾਸ਼ਟਰ ਦੇ ਲੋਕਾਂ ਅਤੇ ਸਰਕਾਰ ਨੂੰ ਵਧਾਈਆਂ ਦਿੱਤੀਆਂ। ਉਨ੍ਹਾਂ ਨੇ ਕਿਹਾ ਕਿ ਮਹਾਰਾਸ਼ਟਰ ਦੀ ਜਨਤਾ ਅਤੇ ਭੂਮੀ ਵਿੱਚ ਨਿਸ਼ਚਿਤ ਰੂਪ ਨਾਲ ਕੁਝ ਵਿਸ਼ੇਸ਼ ਗੱਲ ਹੈ ਜੋ ਉਨ੍ਹਾਂ ਨੂੰ ਵਾਰ-ਵਾਰ ਆਉਣ ਦੇ ਲਈ ਆਕਰਸ਼ਿਤ ਕਰਦੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਪਿਛਲੇ ਸਾਢੇ ਚਾਰ ਸਾਲਾਂ ਵਿੱਚ ਉਹ ਇਸ ਦੌਰੇ ਸਹਿਤ12 ਵਾਰ ਮਹਾਰਾਸ਼ਟਰ ਆ ਚੁੱਕੇ ਹਨ।
ਰਾਸ਼ਟਰਪਤੀ ਨੇ ਕਿਹਾ ਕਿ ਮਹਾਰਾਸ਼ਟਰ ਅਧਿਆਤਮਿਕਤਾ ਦੀ ਭੂਮੀ ਹੋਣ ਦੇ ਨਾਲ-ਨਾਲ ਅਨਿਆਂ ਦੇ ਵਿਰੁੱਧ ਸੰਘਰਸ਼ ਕਰਨ ਵਾਲੇ ਵੀਰਾਂ ਦੀ ਭੂਮੀ ਵੀ ਹੈ। ਇਹ ਦੇਸ਼ਭਗਤਾਂ ਦੀ ਭੂਮੀ ਵੀ ਹੈ ਅਤੇ ਭਗਵਾਨ ਦੇ ਭਗਤਾਂ ਦੀ ਭੂਮੀ ਵੀ ਹੈ। ਮਹਾਰਾਸ਼ਟਰ ਭਾਰਤ ਦਾ ਪ੍ਰਮੁੱਖ ਆਰਥਿਕ ਅਤੇ ਸੱਭਿਆਚਾਰਕ ਕੇਂਦਰ ਵੀ ਹੈ। ਇਹ ਰਾਜ ਪ੍ਰਤਿਭਾ ਅਤੇ ਕੁਦਰਤੀ ਸੁੰਦਰਤਾ ਨਾਲ ਸੰਪੰਨ ਹੈ। ਮਹਾਰਾਸ਼ਟਰ ਦੇ ਲੋਕ ਆਪਣੀ ਮਹਿਮਾਨ ਨਿਵਾਜ਼ੀ ਦੇ ਲਈ ਜਾਣੇ ਜਾਂਦੇ ਹਨ। ਅਜਿਹੀਆਂ ਅਨੇਕ ਵਿਸ਼ੇਸ਼ਤਾਵਾਂ ਦੇ ਕਾਰਨ ਨਾ ਕੇਵਲ ਮੈਂ, ਬਲਕਿ ਦੇਸ਼-ਵਿਦੇਸ਼ ਦੇ ਅਣਗਿਣਤ ਲੋਕ ਵੀ ਵਾਰ-ਵਾਰ ਮਹਾਰਾਸ਼ਟਰ ਆਉਣ ਦੇ ਲਈ ਆਕਰਸ਼ਿਤ ਹੁੰਦੇ ਰਹੇ ਹਨ। ਲੇਕਿਨ ਇਸ ਯਾਤਰਾ ਵਿੱਚ ਉਨ੍ਹਾਂ ਨੂੰ ਇੱਕ ਖਾਲੀਪਣ ਦਾ ਅਨੁਭਵ ਹੋ ਰਿਹਾ ਹੈ। ਇਕ ਸਪਤਾਹ ਪਹਿਲਾਂ ਅਸੀਂ ਆਪਣੀ ਪਿਆਰੀ ਲਤਾ ਦੀਦੀ ਨੂੰ ਗੁਆ ਦਿੱਤਾ ਹੈ। ਉਨ੍ਹਾਂ ਜਿਹੀ ਮਹਾਨ ਪ੍ਰਤਿਭਾ ਦਾ ਜਨਮ ਸਦੀ ਵਿੱਚ ਇੱਕ-ਅੱਧੇ ਵਾਰ ਹੀ ਹੁੰਦਾ ਹੈ। ਲਤਾ ਜੀ ਦਾ ਸੰਗੀਤ ਅਮਰ ਹੈ ਜੋ ਸਭ ਸੰਗੀਤ ਪ੍ਰੇਮੀਆਂ ਨੂੰ ਸਦਾ ਮੰਤਰਮੁਗਧ ਕਰਦਾ ਰਹੇਗਾ। ਉਨ੍ਹਾਂ ਦੀ ਸਾਦਗੀ ਅਤੇ ਸੱਭਿਆ ਸੁਭਾਵ ਲੋਕਾਂ ਦੇ ਮਨ-ਮਸ਼ਤਿਕ ’ਤੇ ਹਮੇਸ਼ਾ ਅੰਕਿਤ ਰਹੇਗਾ।
ਇਹ ਦੇਖਦੇ ਹੋਏ ਕਿ ਇਸ ਦਰਬਾਰ ਹਾਲ ਦਾ ਨਿਰਮਾਣ ਵਿਰਾਸਤ ਭਵਨ ਦੀ ਵਿਸ਼ੇਸਤਾ ਨੂੰ ਬਰਕਰਾਰ ਰੱਖਦੇ ਹੋਏ ਕੀਤਾ ਗਿਆ ਹੈ, ਉਨ੍ਹਾਂ ਨੇ ਕਿਹਾ ਕਿ ਪਰੰਪਰਾ ਨੂੰ ਜੀਵਿਤ ਰੱਖਦੇ ਹੋਏ ਸਮੇਂ ਦੀ ਮੰਗ ਦੇ ਅਨੁਸਾਰ ਆਧੁਨਿਕਤਾ ਦੀ ਚੋਣ ਕਰਨਾ ਹੀ ਬੁੱਧੀਮਾਨੀ ਹੈ। ਉਨ੍ਹਾਂ ਨੇ ਨਵੀਨਤਮ ਸੁਵਿਧਾਵਾਂ ਦੇ ਨਾਲ ਇਸ ਦਰਬਾਰ ਹਾਲ ਦੇ ਨਿਰਮਾਣ ਦੇ ਲਈ ਮਹਾਰਾਸ਼ਟਰ ਦੇ ਰਾਜਪਾਲ ਅਤੇ ਰਾਜ ਸਰਕਾਰ ਨੂੰ ਵਧਾਈਆਂ ਦਿੱਤੀਆਂ।
ਰਾਸ਼ਟਰਪਤੀ ਨੇ ਕਿਹਾ ਕਿ ਲੋਕਤਾਂਤਰਿਕ ਵਿਵਸਥਾ ਵਿੱਚ ਪਾਰਦਰਸ਼ਤਾ ਸੁਸ਼ਾਸਨ ਦਾ ਸਭ ਤੋਂ ਮਹੱਤਵਪੂਰਨ ਪਹਿਲੂ ਹੈ। ਦਰਬਾਰ ਦੀ ਆਧੁਨਿਕ ਧਾਰਨਾ ਪਾਦਰਸ਼ਤਾ ਨੂੰ ਹੁਲਾਰਾ ਦਿੰਦੀ ਹੈ। ਜਨਤਾ ਦਰਬਾਰ ਦੇ ਜ਼ਰੀਏ ਸਰਕਾਰੀ ਅਧਿਕਾਰੀਆਂ ਦੁਆਰਾ ਲੋਕਾਂ ਨਾਲ ਜੁੜਨ ਦਾ ਇਹ ਤਰੀਕਾ ਮਕਬੂਲ ਹੁੰਦਾ ਜਾ ਰਿਹਾ ਹੈ। ਇਸ ਪ੍ਰਕਾਰ ਇਹ ਦਰਬਾਰ ਹਾਲ, ਇੱਕ ਨਵੇਂ ਸੰਦਰਭ ਵਿੱਚ, ਸਾਡੇ ਨਵੇਂ ਭਾਰਤ, ਨਵੇਂ ਮਹਾਰਾਸ਼ਟਰ ਅਤੇ ਸਾਡੇ ਜੀਵੰਤ ਲੋਕਤੰਤਰ ਦਾ ਪ੍ਰਤੀਕ ਹੈ।
ਰਾਸ਼ਟਰਪਤੀ ਦਾ ਅਭਿਭਾਸ਼ਣ ਹਿੰਦੀ ਵਿੱਚ ਪੜ੍ਹਨ ਦੇ ਲਈ ਇੱਥੇ ਕਲਿੱਕ ਕਰੋ